Poseta Evropske komisije Kancelariji za ljudska i manjinska prava | Kancelarija za ljudska i manjinska prava\nPoseta Evropske komisije Kancelariji za ljudska i manjinska prava\nDirektorka Kancelarije za ljudska i manjinska prava Suzana Paunović sastala se danas u Palati Srbija sa predstavnicima ekspertske misije Evropske komisije kako bi razmenili informacije o preduzetim merama za socijalno uključivanje Roma i Romkinja u Republici Srbiji.\nPaunović je istakla da je pitanje inkluzije Roma u vrhu prioriteta Vlade Republike Srbije, dodajući da Srbija ima dobar zakonodavni i strateški okvir u oblasti inkluzije Roma.\nOna je ukazala da naša država ispunjava obaveze u okviru pregovaračkog procesa za pristupanje Srbije Evropskoj uniji, kao i obaveze koje je preuzela u vezi sa sprovođenjem Operativnih zaključaka dogovorenih na seminarima sa Evropskom komisjom, počevši od 2011. godine, ali da je naš cilj da zajednički omogućimo građanima Srbije romske nacionalnosti da lakše i efikasnije ostvaruju svoja prava koja su im garantovana zakonima, strategijama i međunarodnim dokumentima.\nPaunović je upoznala eksperte da je prethodni period obeležilo jačanje institucionalnih kapaciteta na nivou Vlade, ali i lokalnih samouprava. Uspostavljanjem Koordinacionog tela Vlade za inkluziju Roma, ne samo da se usaglašavaju politike za inkluziju Roma, već se na operativnom nivou prati njihovo sprovođenje u praksi, naglasila je Paunović.\nUsvajanjem nove Strategije za socijalno uključivanje Roma i Romkinja u Republici Srbiji do 2025. godine, Vlada je pokazala jasnu opredeljenost da se pitanjima inkluzije Roma bavi na sveobuhvatan način. Nova Strategija i prateći akcioni plani prepoznaju lokalnu samoupravu kao ključnog nosioca. U tom smislu ona je rekla da je namera države da u narednom periodu u saradnji sa Stalnom konfrencijom gradova i opština i Nacionalnim savetom romske nacionalne manjine veća pažnja bude usmerena na lokalne samouprave, jačanje njihovih kapaciteta za sprovođenje mera i opredeljivanje sredstava za politike inkluzije Roma u lokalnoj zajednici.\nPredstavnici ekspertske misije Evropske komisije zaduženi za temu socijalnog uključivanja Roma i Romkinja u Republici Srbiji, Jan Balaz i Konstantinos Niafas interesovali su se posebno za praćenje Akcionog plana za socijalno uključivanje Roma i Romkinja u Republici Srbiji.\nDirektorka Kancelarije za ljudska i manjinska pravca je upoznala eksperte da je i pre usvajanja Akcionog plana bilo obezbeđeno praćenje ostvarivanje politika u oblasti inkluzije Roma u okviru Akcionog plana za pregovaračko poglavlje 23, kao i kroz izveštavanje o ostvarenosti Operativnih zaključaka sa Seminara o socijalnom uključivanju Roma i Romkinja u RS i izveštaje o sprovođenju Strategije uz podršku akcionog tima za integraciju Roma 2020.\nPredstavnik Nacionalnog saveta romske nacionalne manjine Živojin Mitrović je napomenuo da su Romi bili u punoj meri uključeni u izradu same Strategije i akcionog plana, istakavši dobru saradnju sa Vladom Srbije u nastojanjima da unapredi položaj Roma.\nSastanku su, pored direktorke Kancelarije za ljudska i manjinska prava, prisustvovali i predstavnici Nacionalnog saveta romske nacionalne manjine, Ministarstva za rad, zapošljavanje, boračka i socijalna pitanja, Tima za socijalno uključivanje i smanjenje siromaštva i Delegacije Evropske unije u Srbiji.


Brod koji bi mogao završiti „Severni tok 2“ napustio Nemačku - Sputnjik Srbija\n22:00 26.11.2020 Preuzmite kraći link\nPrema informacijama sa portala, „Akademik Čerski“ je isplovio iz luke u Nemačkoj 26. novembra u večernjim satima, a planirano je da stigne u Kalinjingrad 28. novembra.\nRuski brod za snabdevanje „Umka“ koje se koristi za prevoz cevi sa obale i ruski višenamenski brod „Finval“, prema navodima portala, usidreni su u blizini luke Mukran.\n„Akademik Čerski“ je nekoliko nedelja u oktobru bio usidren nedaleko od Kalinjingrada. Krajem meseca brod se uputio prema luci „Mukran“ u pratnji nekoliko brodova – „Artemis Ofšor“, „Ostap Šeremeta“, „Finval“ i „Umka“.\n„Artemis ofšor“ i „Ostap Šeremeta“ vratili su se u Rusiju ranije u novembru.\nNemačka luka „Mukran“ je logistička baza gasovoda, gde su uskladištene cevi za izgradnju „Severnog toka 2“.\nNemačka, Luka, ruski brod, Severni tok 2


SNP: Pozivamo Đukanovića da prekine da plaši građane\nTanjug 12. septembra 2021. 12:35\nPODGORICA – Predsednik Crne Gore Milo Đukanović pokušava poslednjim huškačkim izjavama da u toj zemlji stvori nove podele i atmosferu mržnje koju je uspešno trasirao dok je bio u mogućnosti, saopštila je crnogorska Socijalisticka narodna partija (SNP).\n„‘Poslednji diktator na Balkanu’ zaboravlja da mu je politički sat davno odzvonio i da broji svoje poslednje dane na poziciji, koju nažalost, trenutno pokriva. Upravo zbog toga i razumemo njegov strah od gubitka fotelje, od nezavisnog tužilaštva i reforme pravosuđa“, ističe SNP.\nIz te stanke ocenjuju smešne njegove lekcije o evropejstvu, prenosi portal CdM.\n„Zaboravlja predsednik DPS da pustošenje državne imovine, kriminal i korupcija nisu vrednosti EU, i da će za to u najskorije vreme i pred nezavisnim organima morati da odgovara“, saopštili su iz SNP-a.\nOni stoga još jednom najoštrije osuđuju poslednje izjave Đukanovića, uz konstataciju da su bili u pravu kada su pokrenuli inicijativu za njegov opoziv.\n„Još jednom ga pozivamo da prekine da plaši građane, preti šumama, nemirima i građanskim ratom. U svakoj uređenoj državi i ovo bi bilo dovoljno da izgubi funkciju koju pokriva. I da zaključimo, građani su 30. avgusta opozvali DPS i njihovu politiku i pokazali gde im je mesto. Ostalo je još da i predsednik DPS shvati da u bližoj buducnosti niko iz njegove partije neće više pokrivati niti jednu državnu funkciju“, poručili su iz SNP-a.


srbijasport.net - Vesti - Superliga Srbije - Mačva u sredu dočekuje Javor iz Ivanjice\nSubota, 07.12.2019 23:26\n02.12.2019 FK Mačva\nU pretposlednjem kolu jesenjeg dela prvenstva Šapčani u sredu dočekuju ekipu Javor Matis iz Ivanjice. Utakmica počinje u 17 časova. Domaći šampionat nastavlja sa ciklusom odigravanja utakmica sreda-nedelja, pa tako šabačka Mačva ima priliku da ponovo pred svojom publikom pokuša da se izbori za preko potrebne bodove. Do kraja jesenjeg dela prvenstva ostala su još dva meča, sa Javorom u sredu i za vikend gostovanje ekipi Napretka u Kruševcu.\nU najavi kola, šef struke crveno-crnih Dragan Aničić kaže da kod momaka želja za pobedom postoji i da će sve biti usmereno ka ostvarenju tog cilja, a dodatan motiv za naredni susret je šabačka publika koja je uz svoj klub i u najtežim momentima.\nDragan Aničić: „Pokušaćemo u poslednjoj utakmici pred našim navijačima, da se odužimo pobedom za podršku koju nam pružaju i pored toga što su rezultati daleko od onih koje Mačva zaslužuje. Igramo protiv ekipe koja ima dva izvanredna napadača Mrkajica i Petkoviča koje ćemo morati da zaustavimo da bi zabeležili pobedu. Očekujem da ponovimo igru iz prethodne tri utakmice i nadam se da ćemo konačno realizovati neku od šansi i obradovati naše navijače.“\nBlagajne na dan utakmice sa radom počinju od 15 časova, kada se otvaraju i kapije stadiona Mačve.


Šerovana je skoro milion puta: Vest koja je „zapalila“ društvene mreže - Bizlife.rs\n13:20 Beograd, 06/07/2018\nKlik, po klik i stigli smo skoro do milion šerova na temu Svetskog prvenstva u fudbalu. Od početka Mondijala, tekstovi koji su objavljeni na relevantnim sajtovima u našim medijima, šerovani su na Fejsbuk čak 995.776 puta.\nSvetsko prvenstvo u fudbalu je i dalje u „žiži“ interesovanja. Bez obzira na to što se srpska fudbalska reprezentacija vratila sa Mondijala, i na to što je u toku kratka pauza u Rusiji, društvene mreže i dalje „bruje“ o najbitnijoj sporednoj stvari na svetu i okupiraju pažnju javnosti. Tekstovi na temu fudbala imaju najviše komentara na našem medijskom nebu – čak 47.644, što govore podaci Digital Element platforme za analizu prisustva na internetu.\nTime je fudbal i pored neuspeha domaćih fudbalera i dalje glavna tema srpske publike, koja vest o ovom sportu šeruje trostruko više od najaktuelnijih političkih događaja.\nPodaci govore da od kada je naša reprezenatcija ispala iz dalje „trke“, najveću pažnju među našim navijačima je izazvala utakmica Francuska – Argentina, a tekstovi koji su pratili ovaj meč su šerovani 14.450 puta, odmah zatim je meč Švedska – Švajcarska, koji je postavljen na 9.159 Fejsbuk profil.\nelement svetsko prvenstvo u fudbalu klik


Dr Vidojković: Sprečiti „Veliku Albaniju“ rezolucijom UN! GracanicaOnline.info Dr Vidojković: Sprečiti „Veliku Albaniju“ rezolucijom UN!\nSprečiti „Veliku Albaniju“ rezolucijom UN!\nNedavne izjave Hašima Tačija, ali i drugih albanskih političara tzv. Kosova ali i Albanije o ukidanju međusobne granice Albanije i Kosova i Metohije, kao i o daljem prekrajanju granica Republike Srbije, nedvosmisleno ukazuju samo na jedno, a to je potpuni krah Briselskog dijaloga! Dodajmo uz to i činjenicu da od uveliko najavljivane famozne ZSO do sada nema ni milimetra pomaka, a nije uočljivo ni da Zapad, uopšte vrši pritisak na Prištinske vlasti da se sprovede, u praksu osnivanje Zajednice srpskih opština, što je, ustvari, jedna od glavnih tačaka dogovora proisteklog iz Briselskog dijaloga.\nKako stvari stoje, Albanci mogu sve, to jest, nikakve ustupke ne moraju da učine srpskoj strani, od koje se zauzvrat zahteva – sve! Bezobrazluk i arogancija vlasti u Prištini ide čak dotle da Tači, osvedočeni ratni zločinac, kao takav miljenik i štičenik Zapada, može da prekraja granice Republike Srbije kako mu se prohte, pa čak da sada uključuje i Preševsku dolinu u okvire natovske kvazi-države Kosova! Istina, takve zahteve smo mogli čuti i ranije, ali najavom ministra iz Albanije Pandelija Majka, pa i Ramuša Haradinaja, drugog ratnog zločinca, kojeg je Hag pustio na slobodu uprkos dokazima o svojim zločinima, o ukidanju granice Albanije prema teritoriji Kosova i Metohije jeste novi i eklatantni korak dalje u formiranju „Velike Albanije“, što može dovesti do opasnih posledica po čitav region i po mir i stabilnost na Balkanu ali i šire! Time, albanski lideri više i ne skrivaju svoje prave namere, koje su iznosili i drugim načinima u javnost, kao što je bila zastava „Velike Albanije“ prikačena na dron kojeg su pustili 2014. na stadion u Beogradu tokom utakmice Srbija i Albanija.\nOvakve albanske namere, u prvom redu, su krajnje opasne po Srbe južno od Ibra, ali i za sve Srbe na Kosovu i Metohiji. Da bi se izbeglo novo etničko čiščenje Srba južno od Ibra i sa teritorije čitavog Kosova i Metohije, ali ujedno i da se spreči najavljeno stvaranje „Velike Albanije“, postoji za Vlasti u Beogradu samo jedan način, a to je da se odmah prekine Briselski dijalog i da se pitanje Kosova i Metohije ponovo vrati u okrilje UN, poštujući Rezoluciju SB UN 1244!\nBriselski dijalog srpskoj strani dosada i nije doneo neke prednosti, već se od Srba samo iziskavali ustupci, a potezi koje su srpske vlasti, u skladu sa tim dijalogom vukle, dovele su do sve većeg odlazka i ukidanja institucija Republike Srbije na teritoriji Kosova i Metohije. Zauzvrat, srpska strana skoro ništa da nije ni dobila.\nNajvidljiviji dobitak je upravo trebala biti ZSO, od koje eto takođe, po svoj prilici, nema ništa. No, po tom pitanju je Ustav Republike Srbije više nego jasan, i shodno tome trebaju se Vlasti u Beogradu i sam predsednik Aleksandar Vučić i ponašati. Tome u prilog ide i Rezolucija SB UN 1244, koja mora ponovo da se stavi na sto, jer je Briselski dijalog pokazao, da se albanski čelnici ne drže nikakvog dogovora, da dogovor sa frakcijom predvođenom ratnim zločincima uopšte i nije moguć, pogotovo kada imaju podršku određenih krugova na Zapadu. Stoga Srbija mora pod hitno da se vrati Rezoluciji UN 1244, da bi sprečila „Veliku Albaniju“, kako bi i sačuvala mir u regionu, jer je više nego izvesno da bi albanski ekstremisti i separatisti išli dalje u svojim pretenzijama, i tražili bi i priključenje takvoj „Velikoj Albaniji“ i delove teritorija Crne Gore, Makedonije i Grčke.\nSituacija u Makedoniji, pogotovo nakon podizanje na vlasti Zorana Zaeva, je ozbiljno zaoštrena i na ivici ključanja, ne samo zbog sve otvorenijeg ispoljavanja albanskog separatizma, nego i zbog spora sa Grčkom oko imena Makedonije, zarad njenog pripajanja NATO paktu, što opet Rusija ne odobrava. Dalji rasplet situacije može zato vrlo lako dovesti do novih konflikata, pa i do prelivanja istog u susedne države, kao što je Dejtonska BiH, i gde je Republika Srpska na udaru političkog Sarajeva i nekih centara moći na Zapadu.\nPrekidanjem jalovog Briselskog dijaloga i vraćanje pitanja Kosmeta u UN, uz poštovanje Rezolucije SB UN 1244, Srbija će sačuvati teritorijalni integritet, a time se može i izboriti za opstanak Srba ne samo na severu Kosmeta, nego i južno od Ibra. Ipak, tu se nalaze najveće srpske svetinje, poput Pećke Patrijaršije i Gračanice, i niko nema pravo da izgubi te svetinje. Po tom pitanju trebamo se ugledati na politiku Izraela, a situacija u svetu se ipak znatno promenila u odnos na 1999. godinu, što nama samo može da pogoduje!\nKada predsednik Vučić priča o nekom unutrašnjem dijalogu, onda suština takvog dijaloga treba biti opšti konzensus o poštovanju Rezolucije SB UN 1244, prekidanju lažnog Briselskog dijaloga i jasnom i nedvosmislenom opredeljenju za očuvanje teritorijalnog integriteta i celovitosti Republike Srbije!\n16. februara 2019., 10:13


Britanija i Francuska traže širenje vojne intervencije u Siriji - Princip | Princip\nBelorusija proširuje svoju vojsku\nIran odgovorio na krađu nafte: zaplenjena dva grčka tankera\nIstaknuto - Kratke vesti\nArgentina okreće leđa MMF-u i Svetskoj banci?\nBritanija i Francuska traže širenje vojne intervencije u Siriji\nAdded by Milica Nikolić on 08/09/2015.\nTags: Britanija, Dejvid Kameron, Džeremi Korbin, EU, Francuska, Fransoa Oland, Izbeglice, izbeglička kriza, SAD, Sirija, Ujedinjeno Kraljevstvo, Velika Britanija\nBritanski premijer Dejvid Kameron najavio je u ponedeljak da njegov kabinet analizira novu strategiju za borbu protiv terorizma u Siriji, kako bi se suprotstavio Islamskoj državi.\nU izjavi za javnost povodom odogovora Britanije na izbegličku krizu, premijer je najavio da treba da bude obelodanjena nova strategija.\nIstovremeno, Kameron je objavio da su dva britanska državljanina, osumnjičena za povezanost sa Islamskom državom, ubijena u prvom vazdušnom napadu na Siriju koji je pokrenula Britanija.\nSaopštenje britanskog premijera usledilo je nakon što je francuski predsednik Fransoa Oland najavio da će njegova zemlja početi sa izviđačkim letovima nad Sirijom sa namerom da se pokrenu vazdušni napadi na mete u ratom zahvaćenoj zemlji.\n„Na meni je odgovornost da osiguram da smo što je više moguće obavešteni o pretnjama za našu zemlju”, rekao je Oland, dodajući da su planovi protiv njegove zemlje kovani unutar sirijske teritorije.\nNa sličan način, Kameron u svojoj izjavi tvrdi da nekontrolisani region u severnoj Siriji predstavlja pretnju za Ujedinjeno Kraljevstvo.\nNajavu premijera kritikovao je član parlamenta Džeremi Korbin, član Laburističke partije i kandidat za lidera te stranke, koji je pozvao Kamerona da prvo reši humanitarnu krizu izazvanu nezapamćenim izbegličkim prilivom u Evropu.\n„Pre nego što se razmotri bilo kakva buduća vojna akcija u Siriji, Britanija bi trebalo da inicira hitni samit o Siriji i regionu u kom bi učešće uzeli EU, SAD i posebno susedne države, kako bi se diskutovalo o koordinisanom humanitarnom odgovoru na izbegličku krizu i kako bi se osigurao mir”, rekao je Korbin.\nVećina Amerikanaca, Britanaca, Nemaca i Francuza želi kopnenu intervenciju u Iraku i Siriji\nPutin: “Sarađivaćemo sa američkom koalicijom”, Oland : “Žao nam je zbog ruskog aviona”\nPovratak francuske imperije u Africi\nNakon uvođenja sankcija antifrancuski protesti u Maliju\nDanske socijaldemokrate podržavaju brutalan odnos hrvatske policije prema migrantima


Počela nova serija zajedničkih vojnih vježbi | Republika Srpska\nNaslovna Vijesti Počela nova serija zajedničkih vojnih vježbi\nPočela nova serija zajedničkih vojnih vježbi\nJužna Koreja i SAD počele su danas novu seriju zajedničkih vojnih vježbi uprkos upozorenjima iz Sjeverne Koreje da će se za te manevre osvetiti „nemilosrednim protivudarom“ , saopšteno je iz južnokorejskog Ministarstva odbrane.\nU ovim manevrima, koji bi trebalo da traju 10 dana učestvovaće 56 000 južnokorejskih i 30 000 američkih vojnika, precizira se u saopštenju Ministarstva.\nJužna Koreja i SAD u julu su održale zajedničku vežbu uz istočnu obalu te azijske zemlje, što je, kako je rečeno u Seulu i Vašingtonu, odraz jedinstva saveznika poslije potonuća južnokorejskog ratnog broda krajem marta.\nPjongjang je juče obećao da će primijeniti „najtežu kaznu ikada izrečenu bilo kome u svijetu“, obećavši SAD i Južnoj Koreji da će vojska i narod „zadati nemilosrdan udarac“ kako bi odgovorili na ove manevre.\nSjeverna Koreja, koji je kategorično demantovala da je umiješana u potapanje broda, ocijenila je ove manevre kao vojnu „invaziju velikih razmjera“.


Delegacija nemačke pokrajine Hesen u poseti opštini Stara Pazova i mestu Nova Pazova - Општина Стара Пазова - Званична презентација\nNaslovna Informacije Novosti Delegacija nemačke pokrajine Hesen u poseti opštini Stara Pazova i mestu Nova Pazova\nU poseti Opštini Stara Pazova juče je boravila višečlana delegacija savezne nemačke pokrajine Hesen, koju su predvodili premijer, Folker Bufije i predsednik Parlamenta ove pokrajine, Norbert Kartman.\nU Novoj Pazovi delegaciju, u kojoj je bio i ambasador Nemačke u Srbiji, Aksel Ditman, dočekali su predsednik Opštine Stara Pazova Đorđe Radinović, zamenik predsednika Milan Beara i predsednik Saveta MZ Nova Pazova Željko Madžarević sa saradnicima. Zajedno sa domaćinima, premijer Bufije je obišao Novu Pazovu i ulicu u kojoj su, pre Drugog svetskog rata, živeli njegovi preci. U srdačnom razgovoru sa predsednikom Opštine Đorđem Radinovićem, Bufije je istakao veliki značaj očuvanja tradicije i kulturno – istorijskog nasleđa svih naroda koji su živeli na teritoriji opštine Stara Pazova te pohvalio trud lokalnog rukovodstva na tom polju.\nPrvi čovek staropazovačke Opštine se zahvalio gostima na poseti i naglasio da je izuzetna čast što je našu Opštinu posetio premijer jedne od najrazvijenijih pokrajina u Nemačkoj.\n„Očuvanje tradicije i kulturno – istorijskog nasleđa tradicija je koju naša lokalna samouprava neće prekidati. Bogata istorija ovog podneblja pokazuje da su u našoj Opštini rasli i stasavali veliki ljudi, što dokazuje i današnja poseta premijera, jedne od najrazvijenijih nemačkih pokrajina, gospodina Folkera Bufijea. Nadam se da će nam ponovo doći u posetu i to na više dana, kako bi im pokazali sve lepote, ali i privredne potencijale naše Opštine. Mislim da je ovo početak još jedne u nizu saradnje sa gradovima i pokrajinama iz Evrope“, istakao je predsednik opštine Stara Pazova Đorđe Radinović.\nNakon obilaska ulice Nikole Grulovića, u kojoj je rođena majka premijera Bufijea, delegacije su posetile i Odeljenje dečije biblioteke, gde su gosti mogli da se upoznaju sa istorijskim razvojem Nove Pazove. Nadajući se ponovnom skorom susretu, predsednik Radinović je gospodinu Bufijeu uručio prigodan poklon, urbanističku kartu naselja Nova Pazova kao i knjigu o istorijskom razvoju ovog naselja, u kojem je pre Drugog svetskog rata živeo veliki broj Nemaca.\nOpština Stara Pazova već ima dobru saradnju sa još jednom, veoma razvijenom, nemačkom pokrajinom Baden – Virtemberg, sa kojom radi na realizaciji projekata iz oblasti zaštite životne sredine.


Konkurs za stambeno zbrinjavanje boračkih kategorija - Banjaluka Live - Najnovija dešavanja\nKonkurs za stambeno zbrinjavanje boračkih kategorija\nGrad Banjaluka raspisao je konkurs za dodjelu bespovratnih novčanih sredstava za stambeno zbrinjavanje porodica umrlih ratnih vojnih invalida i RVI…\nVijesti Juli 3, 2019\nGrad Banjaluka raspisao je konkurs za dodjelu bespovratnih novčanih sredstava za stambeno zbrinjavanje porodica umrlih ratnih vojnih invalida i RVI treće i četvrte kategorije.\nPrema odredbama konkursa, za one koji grade ili kupuju stambenu jedinicu predviđena su sredstva do 25.000 KM, dok oni koji su vlastitim sredstvima, nakon sticanja statusa RVI, riješili svoje stambeno pitanje, imaju pravo na dodjelu bespovratnih sredstava od 10.000 KM.\nNačelnik Odjeljenja za boračko-invalidsku zaštitu Dragomir Keserović, kaže da porodice umrlih ratnih vojnih invalida i ratni vojni invalidi ostvaruju pravo na dodjelu bespovratnih novčanih sredstava za kupovinu i izgradnju stambenih jedinica na osnovu lista prioriteta.\nKonkurs je otvoren do 2. avgusta ove godine, a pravo da se prijave imaju sve osobe iz navedenih kategorija sa prebivalištem na području grada Banje Luke i korisnici su porodične invalidnine putem Odjeljenja za boračko-invalidsku zaštitu. Obrazac prijave svi zainteresovani mogu preuzeti u prostorijama Gradske uprave – ispred kancelarije br. 16 i u kancelariji broj 2 Odjeljenja za boračko-invalidsku zaštitu (zgrada bivšeg vojnog odsjeka) – ističe Keserović.\nPrema podacima nadležnog odjeljenja, Grad Banja Luka je u proteklom periodu kontinuirano vodio računa o stambenom zbrinjavanju porodica poginulih boraca i ratnih vojnih invalida.\nZaključno sa 2018. godinom, preko 350 lica sa statusom ratnog vojnog invalida i porodice poginulog borca, riješili su svoje stambeno pitanje putem dodjele bespovratnih novčanih sredstava iz gradskog budžeta. U tu svvrhu Grad je do sada izdvojio oko 3,8 miliona KM – zaključio je Keserović.\nViše o konkursu možete pogledati na sljedećim linkovima:\nUšli smo u ekonomsku, socijalnu i pravnu krizu\nBANJALUKA – Banjaluka je ušla u ekonomsku, socijalnu i pravnu krizu zbog neusvajanja budžeta, rekao je Draško Stanivuković, gradonačelnik Banjaluke….\nBANJALUKA – Grad Banjaluka će izvojiti dodatnih 19.000 KM za radove u još tri osnovne škole u okviru velike ovogodišnje…\nBez struje 15 banjalučkih ulica\nZbog izvođenja radova na elektromreži danas od osam do 17 časova struju neće imati dio naselja Bastasi, a od 13…\nPomozite Slobodanu da dobije novo srce\nBANJALUKA – Humanitarna akcija za liječenje Slobodana Kovačevića (30) iz Broda, kojem je hitno potrebna transplatacija srca, biće održana u…


Uputili su poziv ministrima da ne rade bez izvršenog imenovanja, te naveli da će svi akti koji se donesu predstavljati krivično djelo\nA. K. 16.04.2021\nSAOPĆENJE Klub SDA u SKS: Pozivamo Fortu da predloži imenovanje ministara u tri ponovo formirana ministarstva\nKlub zastupnika SDA u Skupštini KS poziva da se imenuju ministri u novim ministarstvima\nNavode da to predstavlja nastavak ustavne krize i potpunog pravnog haosa.\n- Obzirom da ministarstva koja su ponovno osnovana donošenjem Zakonom o izmjenama i dopunama Zakona o organizaciji i djelokrugu organa uprave i upravnih organizacija Kantona Sarajevo, a koji je usvojen na 34. Radnoj sjednici Skupštine KS održanoj 07.04.2021. godine, počinju sa radom nakon stupanja na snagu Zakona, ministri koji su bili ranije imenovani u ministarstva koja su prestala da postoje nakon presude Ustavnog suda FBIH, ne mogu bez ponovnog imenovanja vršiti funkciju ministra. Jednostavno, Zakon o Vladi KS i Poslovnik o radu Skupštine KS, ne prepoznaju imenovanje na funkciju ministara prije uspostave ministarstva - navodi se u saopćenju Kluba zastupnika SDA u Skupštini KS.\nPozivaju premijera KS Edina Fortu da predloži imenovanje ministara u tri ponovo formirana ministarstva.\n- Ignorisanjem potrebe za imenovanjem ministara ugrožava se funkcioniranje Kantona Sarajevo u veoma značajnim oblastima koje obuhvataju tri spomenuta ministarstva, te se time nanosi neprocjenjiva šteta interesima Kantona Sarajevo, čije se institucije i građani dovode u stanje potpune pravne nesigurnosti.\nKlub zastupnika SDA u Skupštini KS poziva premijera Edina Fortu da odmah i bez odlaganja predloži Skupštini KS imenovanje ministara u tri ponovo formirana ministarstvima. Pozivamo Kolegij Skupštine KS da hitno, u skladu sa Poslovnikom Skupštine, zakaže sjednicu na kojoj bi se izvršilo imenovanje ministara u navedenim ministarstvima - naveli su.\nUputili su poziv ministrima da ne rade bez izvršenog imenovanja, te naveli da će svi akti koji se donesu predstavljati krivično djelo i nanijeti štetu Kantonu i njegovim građanima.\n- Pozivamo Naidu Hota-Muminović, Meliku Husić-Mehmedović i Envera Hadžiahmetovića da uprkos političkim pritiscima ne čine krivična djela, tako što bi pristali da rade bez prethodno izvršenog imenovanja.\nDonošenje bilo kakvih odluka i akata, ili obavljanje bilo kakvih drugih radnji u svojstvu ministra, osim što je teško krivično djelo, može ozbiljno ugroziti zakonitost takvih akata, te nanijeti neprocjenjivu pravnu i finansijsku štetu Kantonu Sarajevo i njegovim građanima - zaključili su.\nKlub SDA u Skupštini KS Edin Forto Naida Hota-Muminović Melika Husić-Mehmedović Enver Hadžiahmetović


Sanda Rašković Ivić: Vučić je pravi atlas fenomenologije neverbalne komunikacije - Politika - Dnevni list Danas\nPočetna » Politika » Sanda Rašković Ivić: Vučić je pravi atlas fenomenologije neverbalne komunikacije\nM. Stojanović30.07.2021. 13:33\nNaša sagovornica tako komentariše činjenicu da je „govor tela“ predsednika Srbije Aleksandra Vučića poslužio kao predmet analize čuvenom američkom stručnjaku Džou Navaru.\nRašković Ivić objašnjava:“Verbalno često prikazujemo takozvani lažni self, želeći svesno i namerno da ostavimo utisak i postignemo cilj“.\n„Neverbalna komunikacija odaje prava osećanja. Džo Navaro je specijalista za neverbalnu komunikaciju, a njemu kao profesoru je Vučić interesantan jer je on pravi atlas fenomenologije neverbalne komunikacije“, ocenjuje Sanda Rašković Ivić.\nAleksandar VučićDžo NavaroNarodna strankaneverbalna komunikacijaSanda Rašković IvićBeograd


Vojnici iz BiH će osiguravati bazu koalicijskih snaga u Iraku\nDelegacije ministarstva obrane i Oružanih snaga BiH je boravila u posjeti Iraku, gdje se sa predstavnicima koalicionih snaga razgovaralo o tehničkim detaljima razmještaja Pješadijske jedinice OS BIH, čijih 49 pripadnika početkom augusta odlaze za Irak. Bosanskohercegovački predstavnici danas su se vratili u zemlju i tim je povodom održana pres konferencija.\nPješadijska jedinica Oružanih snaga Bosne i Hercegovine sastava 49 pripadnika početkom augusta bit će upućena u Irak sa zadatkom osiguranja baze Koalicijskih snaga "Viktorija" u Bagdadu.\nRadi se o jedinici s drugačijom misijom u odnosu na Jedinicu OSBiH za uništavanje neeksplodiranih ubojnih sredstava (NUS-a) čija je sedma rotacija angažirana u sklopu mirovne misije u Iraku.\nKonkretan zadatak pješadijske jedinice (prve rotacije), koja će u augustu biti upućena iz sastava 6. pješadijske brigade OSBiH sa sjedištem u Banjoj Luci, bit će osiguranje jednog punkta na ulazu u bazu "Viktorija" i angažman na jednoj od osmatračnica.\nPredsjedništvo BiH je 13. februara usvojilo zaključak u vezi s upućivanjem pješadijske jedinice sa spomenutom misijom, a preostalo je da se, shodno utvrđenim obavezama, donese odluka koju treba potvrditi Parlamentarna skupština BiH.\nNa press konferenciji je, između ostalog rečeno i da je ,kad je riječ o ulasku u punopravno članstvo NATO-a, ocijenjeno da svi trendovi - uspjeh odbrambene reforme, uključujući i potpisivanje Sporazuma o stabilizaciji i pridruživanju s Evropskom unijom, pokazuju da u tom pogledu ne bi trebalo biti problema.


KO NEMA PRIJAVU PREBIVALIŠTA, NE DOBIJA 100 EVRA: Oni imaju vrlo malo vremena!\nPenzioneri, Foto: Beta/Dragan Gojić\nPoklon od oko 12.000 dinara, kako objašnjavaju u Ministarstvu finansija, mogu dobiti samo ako se prijave\nObjavljeno: 03.06.2020. 10:55h\nPenzioneri korisnici socijalnih novčanih davanja automatski su prijavljeni za 100 evra državne pomoći i ona im je već isplaćena. Ovo pravilo, međutim, ne važi za penzionere koji žive van Srbije. Novac zato nisu dobili oni koji godinama žive u Crnoj Gori i ostalim republikama bivše Jugoslavije. Oni imaju vremena do petka da pokušaju da se prijave preko portala Uprave za trezor ili kol-centra.\nPoklon od oko 12.000 dinara, kako objašnjavaju u Ministarstvu finansija, mogu dobiti samo ako se prijave.\nSudeći po podacima MUP, mnogi od njih neće moći da ispune uslove. Neophodno je da u Srbiji imaju aktivno prebivalište, što podrazumeva, prema zakonu, da je to mesto na kom žitelj stalno boravi. Naš Zakon o prebivalištu i boravištu ne isključuje državljanima Srbije da imaju prebivalište i u drugoj zemlji. Da bi imali prebivalište u Srbiji, neophodni su lična karta i državljanstvo.\nKorisnik srpske penzije Jovan Mitrić (83), geodetski inženjer, ceo svoj radni vek proveo je u Srbiji, na Kosmetu, u Prištini, a danas živi u Budvi.\n- Preko ovdašnje Komercijalne banke uredno sam primao penziju i pomoći koje je Srbija davala penzionerima - kaže Mitrić.\nNa sličan problem su se našoj redakciji požalili vojni penzioneri Srbije koji žive na teritoriji bivše SFRJ.\nNOVAC SVIMA DO PONEDELjKA\nDO sada je 5.550.000 građana Srbije dobilo pomoć od 100 evra, dok će preostalih 450.000 građana dobiti novac do petka, 5. juna. Po rečima Siniše Malog, ministra finansija, oni koji se prijave tog poslednjeg dana, novac će dobiti najkasnije u ponedeljak, a ukupan broj građana koji će dobiti ovu vrstu pomoći od države preći će šest miliona!\nCrna GoraPenzioneriSrbijaKosmetPrištinaBudvaMUPKorisnik srpske penzije Jovan MitrićPrebivališteNovacSFRJJugoslavija


Opasne veze ili sveobuhvatno savezništvo - 10.01.2020, Sputnik Srbija\nOpasne veze ili sveobuhvatno savezništvo\n„Novi Sputnjik poredak“ istražuje zašto Amerika zazire od istorijskog razvoja odnosa Rusije i Kine. 10.01.2020, Sputnik Srbija\n19:30 10.01.2020 (Osveženo: 21:39 10.01.2020)\n„Novi Sputnjik poredak“ istražuje zašto Amerika zazire od istorijskog razvoja odnosa Rusije i Kine.\nZbog čega „strateški planeri u Vašingtonu podrhtavaju pred zloslutnim i pretećim novim prijateljstvom“ Rusije i Kine? Zašto ove dve zemlje, druga i treća vojna sila u svetu po Globalnom indeksu vojne moći, ne žele da sklope vojnu alijansu po uzoru na NATO? I zašto umesto toga, ukazuje „Njuzvik“, idu ka „sklapanju strateškog partnerstva najmoćnije vrste“?\nOdgovore na ova pitanja će u razgovoru sa Nikolom Vrzićem potražiti nekadašnji dopisnici naših medija iz Moskve i Pekinga Đuro Bilbija i Milorad Denda.


MakroVita - Još jedan dokaz o društvenoj odgovornosti kompanije MakroVita - dodjela certifikata "Zelena tačka"\nJoš jedan dokaz o društvenoj odgovornosti kompanije MakroVita - dodjela certifikata "Zelena tačka"\nPotvrda za brigu o okolišu, zdravlju Planete i zelenu budućnost\nMakroVita d.o.o. kao dokazana društveno odgovorna firma od početka svog rada 2006. godine, 14. maja 2015., u organizaciji Ekopak-a dobila je certifikat ''Zelena tačka'' koji krajnjem potrošaču daje do znanja da, nakon što proizvod bude potrošen, a ambalaža odbačena, postoji sistem prikupljanja i reciklaže, umjesto da završi na deponiji ili okolišu.\nDio ovog sistema je i MakroVita što potvrđuje naš stalni angažman u svim poljima kao društveno odgovorna firma.\nPar riječi o dodjeli by Ekopak\n„Sarajevo, 14. maj 2015 - Ekopak je 14. maja u Hotelu Hercegovina na Ilidži, upriličio zvaničnu dodjelu certifikata „Zelena tačka“. Certifikati su uručeni direktorima i predstavnicima kompanija: Akova, Atlantic Grupa, dm, Dukat, Coca Cola, Fabrika duhana Sarajevo, Heidelberg Cementara Kakanj, Henkel, JUB, MakroVita, Orbico, Stock, Holdina te drugih kompanija koje su potpisivanjem ugovora sa Ekopakom stekle pravo korištenja znaka „Zelena tačka“ na ambalaži svojih proizvoda.\nDodjelom certifikata, Ekopak želi izraziti zadovoljstvo i zahvalnost kompanijama koje su u Ekopaku prepoznale svog operatera sistema te mu ukazale povjerenje da u njihovo ime ispunjava obaveze za reciklažu koje proizilaze iz Pravilnika o upravljanju ambalažom i ambalažnim otpadom u Federaciji BiH.\nPredstavnici Ekopaka su i u prethodnom periodu posjetili sjedište kompanija Ledo, Ataco, Agrokor i Bossin kako bi im lično uručili certifikat „Zelena tačka“.\nCertifikat „Zelena tačka“ je pokazatelj društvene odgovornosti kompanija koje brinu o zaštiti okoliša i ambalažnom otpadu nastalom nakon korištenja njihovih proizvoda, te preko Ekopaka finansijski doprinose uspostavi i razvoju efikasnog, transparentnog, održivog i dugoročnog sistema prikupljanja i reciklaže ambalažnog otpada u BiH.\nU narednom periodu, ovaj certifikat će biti uručen svim kompanijama (proizvođačima, uvoznicima i krajnjim snabdjevačima) koje su uključene u sistem Ekopaka i koje na tržište plasiraju proizvode označene znakom „Zelene tačke“, te na taj način omogućavaju i svim potrošačima da kupovinom proizvoda s ovim znakom daju svoj doprinos zaštiti okoliša.\n„Zelena tačka“ je međunarodno zaštićeni znak Pro Europe-a, krovne organizacije evropskih operatera sistema za upravljanje ambalažom i ambalažnim otpadom. Znak „Zelene tačke“ je najrasprostranjeniji i najviše korišteni zaštićeni znak na svijetu, zaštićen u više od 170 zemalja. Oko 460 milijardi jedinica ambalaže se godišnje označi ‘Zelenom tačkom’, a više od 170,000 kompanija označava ambalažu proizvoda ovim znakom. 300 miliona građana u EU ima pristup razdvojenom sakupljanju ambalažnog otpada koji se finansira od operatera članova PRO EUROPE-a.“*


Za ubistvo bubamare 15.000 a za mrava 40.000 dinara kazne - Valjevo\nPosted by: REDAKCIJA VALJEVSKA POSLA in Valjevo 25. April 2017.\tComments Off on Za ubistvo bubamare 15.000 a za mrava 40.000 dinara kazne\nVisina naknade za ubijanje ili uznemiravanje pojedinih primeraka strogo zaštićenih vrsta utvrđuje se prema redu, porodici i vrsti i ona po pravilniku je predviđena po primerku, odnosno jedinki neke vrste.\nRetke i zaštićene životinjske vrste u našoj zemlji su vidra, slepi miševi, šareni tvor, rečni rak, labud, jež, crni daždevnjak, patka orao krstaš, belonokta vetruška, stepski soko, veliki tetreb, beloglavi sup i drugi, ali malo ko zna i da su na tom spisku i bubamara, jelenak, vilin konjic, poljski miš, riđi šumski mrav, vrana….\nAko ste hteli da zgazite na riđeg šumskog mrava – razmislite ponovo! Njegovo ubistvo koštaće vas 40.000 dinara, a Bubamarin život 15.000. Za ubistvo goluba dodatnih 50.000 dinara dok za baštenskog puža kazna iznosi 1.200 dinara!\nCene ubistva životinja i insekata (u dinarima):\nSuri orao 400.000\nVuk – 300.000\nVidra – 250.000\nBela roda – 200.000\nKrtica – 100.000\nŠumska kornjača 15.900\nZelena žaba 1.200\nPazite gde stajete…..\nPrevious: Održana 25. sednica Gradskog veća\nNext: Super Mario ulica


HomeVestiKorona se „sakrila” u samouslugama\nKorona se „sakrila” u samouslugama\n27/04/2021Redakcija BALKAN TVVesti, Vesti iz sveta, za slajder0\nRIM – Specijalno odelenje italijanske policije kontrolisalo je više hiljada prodavnica hrane u celoj Italiji da bi proverili da li postoje tragovi kovida-19 na spravama i aparatima koji se najviše koriste, piše agencija Ansa.\nNa kolicima i korpama koje se koriste u samouslugama, na bankomatima i tastaturama vaga utvrđeno je prisustvo „genetskog materijala koronavirusa”, saopšteno je iz policije.\nZbog nepoštovanja anti-kovid mera, nehigijene, nepridržavanja razmaka među kupcima, nedostatka dezinfekcionih sredstava, kazne su izdate na licu mesta u 226 slučajeva, 12 supermerkata je odmah zatvoreno, a vlasnici su kažnjeni.\nPolicija je zaplenila 2.000 kilograma prehrambenih proizvoda jer nisu imali etiketu o poreklu ili nisu bili na odgovarajući način pohranjeni, sto znači da nisu bili za upotrebu. U svim prodavnicama u Italiji, od kako su na snazi anti-kovid mere, obavezno je imati na samom ulazu sredstvo za dezinfekciju ruku, a u samouslugama i za dezinfekciju korpi i kolica, prenosi Tanjug.


Tenfore Drumska Strela – Sajam automobila\nTENFORE DRUMSKA STRELA je prvi srpski Formula Student tim, osnovan u Beogradu u novembru 2010. Tim čini pedeset studenata sa čak devet fakulteta iz oblasti tehničkih ali i humanističkih nauka. Ovaj tim je do danas napravio sedam vozila i takmičio se na čak 17 Formula Student takmičenja širom Evrope.\nFormula Student je najprestižnije svetsko inženjersko takmičenje za studente pod organizacijom Međunarodnog društva inženjera mašinstva. Zadatak za preko 600 univerzitetskih Formula Student timova svake godine je da napravi prototip trkačkog vozila za neprofesionalne autokros ili sprint trke. Cilj je da iz sezone u sezonu ostvare što bolji rezultati i plasiranje tima među sam vrh svetskih timova.\nNa ovogodišnjem Međunarodnom salonu automobila biće prikazano vozilo iz prethodne sezone. Ovo je do sada najpouzdanije i najbrže vozilo koje je tim Tenfore Drumska Strela napravio, a zabeležilo je neke od najvećih uspeha ovog tima u njegovoj osmogodišnjoj istoriji. Vozilo takođe ima najinteresantniji koncept aero paketa do sada, veliki broj delova je samostalno izrađen od karbonskih vlakana, uvedene su i brojne novine, o kojima će nešto više govoriti članovi tima na štandu Tenfore Drumske Strele.\nTim je sa vozilom u 2018. godini u disciplini Skid Pad na stazi Rikardo Paleti u Italiji zabeležio sjajno 6. mesto, dok je u najtežoj disciplini takmičenja, trci izdržljivosti, na autodromu Most u Češkoj Republici postigao fantastično 5. mesto u konkurenciji 36 timova iz čitave Evrope.


Zaštitnik podržao Ples protiv nasilja u Nikšiću\nZaštitnik ljudskih prava i sloboda Crne Gore Šućko Baković i njegova zamjenica Snežana Mijušković podržali su globalnu kampanju ''Milijarda ustaje protiv nasilja'', koja je u znak borbe protiv nasilja nad ženama održana u Nikšiću.\nJedna milijarda ustaje je najmasovniji aktivistički pokret u istoriji međunarodne borbe protiv nasilja nad ženama, a Zaštitnik ljudskih prava i sloboda Crne Gore kontinuirano podržava ovu aktivnost. Podsjećamo da su predstavnici Institucije učestvovali i u istoimenom događaju koji je u nedjelju 12. februara održan u Podgorici.\nZaštitinik je rekao da se Nikšić pridružio plejadi gradova na planeti u kojima su građani ustali da simbolično iskažu neslaganje i otpor nasilju nad ženema.\nOn je podsjetio da se Crna Gora Instanbulskom konvencijom obavezala da primjenjuje načelo zaštite od nasilja, načelo istraživanja svakog slučaja i privođenja pravdi eventualnih počinilaca.\n„Ovaj dan i vaše prisustvo govori da se ne mirite sa nasiljem i prilika je da pozovemo sve žene da se ne mire sa nasiljem, da ne pristaju na nasilje i da ga prijavljuju“, poručio je Zaštitnik.\nInstitucija Ombudsmana, kako je dodao, tu je da učini sve kako bi "sistem profunkcionisao" i da se osigura sprovođenje zakona.\nDirektorica SOS Telefona, Nataša Međedović Pištalo, kazala je da je moguće zaustaviti nasilje nad ženama ako se svako odvaži da napravi nešto dobro i kreativno za žene žrtve nasilja.\n„To nosi obavezu da svakog dana budemo odgovorni i brižni i pokažemo poštovanje i podršku za žrtve nasilja. Danas plešemo za sve one brojne žene, tihe svjedoke, čiji glas se ne čuje, koje su negdje tamo u četiri zida, ne zato što ne žele da budu spašene, već zato što se plaše da traže spas“, navela je ona.\nPredsjednica SO Nikšić, Sonja Nikčević, kazala je da će Opština uvijek podržavati sve projekte kojima se sprečava nasilje nad ženama i osnažuje žensko preduzetništvo.


On je kao i još trojica saigrača, Blerim Džemaili, Granit Džaka i Valon Behrami, poreklom sa Kosova i Metohije. Srbija i Švajcarksa će meč odigrati 22. juna u Kalinjingradu.\n"Premijer liga je intezivna, nemamo pauzu tokom zime i jesam malo umoran. Čak i psihički sezona je bila iscrpljujuća, jer borba za opstanak uzima danak. Nije bilo lako, ali kad je reč o Mundijalu, spreman sam", rekao je Šaćiri.\nOn smatra da je grupa E, u kojoj su pored naše selekcije i Švajcarske još Brazil i Kostarika, jedna od najjačih na Svetskom prvenstvu. Mnogo se očekuje od duela "sajdžija" i "orlova", istog mišljenja je i Šaćiri.\n"Mnogi misle da će tu biti previše politike jer smo neki moji saigrači i ja poreklom sa Kosova. Srbija je 'ratovala' sa Kosovom, ali je to fudbalska utakmica. Ništa više", poručio je igrač Stouka.


Pelosi: Neophodno "hitno" uklanjanje Trampa - Svet - Dnevni list Danas\nPočetna » Svet » Pelosi: Neophodno „hitno“ uklanjanje Trampa\nPredsedavajuća Predstavničkog doma kaže da je ovo telo spremno da pokrene proceduru opoziva\nD. J.11.01.2021. 19:33\nFoto: EPA-EFE/ Alyssa Schukar\nPredstavnički dom američkog Kongresa spreman je da pokrene proceduru opoziva odlazećeg predsednika Donalda Trampa već sredinom ove nedelje ako potpredsednik Majk Pens i kabinet odbiju da ga uklone sa tog mesta zbog uloge koju je imao u podsticanju demonstranata koji su izveli nasilni napad na Kapitol.\nPredsedavajuća Predstavničkog doma Nensi Pelosi izjavila je da će ovo telo nastaviti sa naporima za „hitno“ uklanjanje Trampa uz rezoluciju kojom se od Pensa traži da se pozove na amandman 25. američkog ustava.\nAko ova mera ne dobije jednoglasnu podršku, što se očekuje, Predstavnički dom će glasati o rezoluciji u utorak, a Pens će, kako je rekla Pelosi, imati 24 sata da odgovori.\nOna je najavila i da će Dom „nastaviti sa pokušajima da se pokrene procedura opoziva“ a, iako nije precizirala kada će se to dogoditi, neki od vodećih demokrata su za Gardijan potvrdili da bi proces mogao da se pokrene već sredinom nedelje.\n„U naporima da zaštitimo naš Ustav i našu demokratiju, delovaćemo sa najvećom hitnošću, zato što ovaj predsednik predstavlja neposrednu pretnju i za jedno i za drugo. Kako dani prolaze, užas izazvan napadom na našu demokratiju koji je počinio ovaj predsednik je sve veći, a isto tako raste i potreba za hitnom akcijom“, rekla je Pelosi, dodajući da je hitnost neophodna i zbog toga što Trampu mandat ističe 20. januara.\nOna je pojasnila da rezolucija poziva Pensa da „sazove i mobilizuje kabinet kako bi se aktivirao 25. amandman da bi se predsednik proglasio nesposobnim za izvršavanje dužnosti“ i da bi, po proceduri, „potpredsednik odmah preuzeo predsedničke obaveze“.\nPelosi je izjavila da je Tramp „poremećen, neuravnotežen i opasan predsednik SAD“ koji je učinio nešto „toliko ozbiljno da bi trebalo pokrenuti krivični postupak protiv njega“.\nKako navodi Gardijan, ne očekuje se da će Pens preuzeti ključnu ulogu u svrgavanju Trampa iako razgovori o 25. amandmanu već danima kruže Vašingtonom.\nRanije se spekulisalo da će demokrate u Predstavničkom domu pokušati da pokrenu proceduru za opoziv već danas, ali do toga nije došlo.\nJedna od najavljenih strategija bila je da se Trampove akcije osude što pre, ali da se sa suđenjem povodom opoziva u Senatu sačeka sto dana kako bi se omogućilo izabranom predsedniku Džozefu Bajdenu da se fokusira na druge prioritete kada položi zakletvu 20. januara.\n„Hajde da damo izabranom predsedniku Bajdenu sto dana koji su mu potrebni“, rekao je Džim Klinbern, demokrata iz Predstavničkog doma i jedan od glavnih Bajdenovih saveznika.\nMeđutim, do nastojanja da se stvari ubrzaju došlo je pošto je demokratski predstavnik Kolorada Džejson Krou objavio transkript poziva u kojem je vojni sekretar Rajan Mekarti ukazao da „Ministarstvo odbrane smatra da postoje dodatne moguće pretnje domaćih terorista u periodu do inauguracije i na sam njen dan“.\nPrema tom transkriptu, Mekarti je rekao da Pentagon „sarađuje sa lokalnim i saveznim snagama bezbednosti kako bi se koordinirale bezbednosne pripreme“ za 20. januar.\nKrou kaže da je „veoma zabrinut zbog navodnih izveštaja da su aktivni i rezervni pripadnici vojske bili umešani u pobunu (u Kapitolu)“ i da je zatražio da „vojnici koji će biti raspoređeni na dan inauguracije ne budu naklonjeni domaćim teroristima“.\nRepublikanski senator iz Pensilvanije Pet Tumi pridružio se svojoj koleginici iz Aljaske Lizi Murkovski, koja je to prva učinila, u pozivima da Tramp „podnese ostavku i ode što je pre moguće“.\n„Mislim da je predsednik sam sebe diskvalifikovao iz mogućnosti da ikada više dospe na tu funkciju. A ne smatram da bi mogao da bude izabran ni za bilo šta drugo“, rekao je Tumi.\nTreći republikanac, senator iz Misurija Roj Blant, nije išao toliko daleko, ali je upozorio da Tramp mora da bude „veoma pažljiv“ tokom svojih poslednjih dana mandata.\nGardijan piše da se razmatra još jedna ideja povodom odlazećeg predsednika, a to je da se održi zasebno glasanje o tome da mu bude zabranjeno da ikada više dođe na tu funkciju.\nZa to bi, potencijalno, bila potrebna samo jednostavna većina sa 51 glasom „za“, dok bi opoziv morao da dobije dvotrećinsku podršku u Senatu sa sto mesta.\nFederalni istražni biro i druge agencije nastavljaju sa istraživanjem okolnosti pobune koja je rezultirala upadom u Kapitol u sredu, što uključuje i navode da su zvaničnici iz Pentagona lojalni Trampu blokirali raspoređivanje trupa Nacionalne garde tokom naredna tri sata pošto je zatražena pomoć sa lica mesta.\nDonald TrampNensi PelosiSADSjedinjene Američke DržaveVašington


19/03/2018 - Sport ekspres\n„Tanak“ učinak Tea i Bobija, Klipersi izgubili od Portlanda! Bjelica solidan u porazu od Hjustona\nU nikada zanimljivijoj Zapadnoj konferenciji NBA lige, šest timova koji su tokom sezone obarali na pleća i najveće kandidate za titulu – strepe da li će uopšte ući u doigravanje. Među njima su i Los […]\nKRAJ RODŽEROVOG NIZA! Delpo uzeo prvu masters titulu u karijeri!\nArgentinski teniser Huan Martin del Potro osvojio je prvi masters u karijeri, pošto je u finalu Indijan Velsa pobedio Rodžera Federera sa 6:3, 6:7 (8:10), 7:6 (7:2). Viđena je neverovatna borba između dva teniska asa […]\n19/03/2018 22/05/2018 Rajko B\nFudbaleri Sinđelića pobedili su Jagodinu na svom terenu sa 1:0 u 17. kolu Prve lige Srbije i uhvatili su priključak za ekipama koje se bore za plasman u viši rang. Odluka je pala već u […]\nOvo je dres Srbije za Mundijal! (FOTO)\nFudbalski savez Srbije predstavio je novi gostujući dres reprezentacije Srbije! Posle nekoliko meseci čekanja, novi dres fudbalske reprezentacije Srbije, istina rezervna varijanta, koji će „orlovi“ nositi na Svetskom prvenstvu u Rusiji konačno je ugledao svetlost […]


EU više nema šta da ponudi Velikoj Britaniji - 26.06.2016, Sputnik Srbija\nEU više nema šta da ponudi Velikoj Britaniji\nEU neće davati Velikoj Britaniji nikakve nove ponude kako bi je zadržala u tom bloku, rekao je nemački vicekancelar Zigmar Gabrijel. 26.06.2016, Sputnik Srbija\nevropa, vesti, svet, velika britanija, zigmar gabrijel, eu\n17:40 26.06.2016 (Osveženo: 17:52 26.06.2016)\n© REUTERS / Andrew Kelly Reakcija ljudi u britanskom baru "Čerčil" u Njujorku na predviđanja Bi-Bi-Sija da Britanija napušta EU\nEU neće davati Velikoj Britaniji nikakve nove ponude kako bi je zadržala u tom bloku, rekao je nemački vicekancelar Zigmar Gabrijel.\nIli će se raspasti EU, ili Britanija\n26 Jun 2016, 17:01\n„Britanci su sada odlučili da odu. Mi nećemo voditi razgovore o tome šta još EU može da ponudi Britancima da bi ih zadržala“, rekao je Gabrijel za nemački poslovni dnevnik „Handelsblat“, preneo je Rojters.\nRanije danas, Peter Altmajer, šef kabineta nemačke kancelarke Angele Merkel, izjavio je da bi britanski političari trebalo da imaju šansu da preispitaju posledice napuštanja Evropske unije.\n„Političari u Londonu treba da imaju mogućnost da ponovo razmotre posledice ’bregzita‘“, rekao je Altmajer za medijsku mrežu RND, prenosi Rojters.


ДА ЛИ КИНА БИРА ПРЕДСЕДНИКА АМЕРИКЕ?\nDA LI KINA BIRA PREDSEDNIKA AMERIKE?\nPredsednik SAD Donald Tramp optužio je Kinu da želi da Džo Bajden postane predsednik Amerike i da sve čini da to bude epilog izbora. Po njemu, postupci Kine sa korona virusom dokaz su da će Peking „učiniti sve što može“ da on izgubi. Ima li istine u tezi da Kina šuruje sa „dubokom državom“ SAD ili je sve zgodan Trampov adut u kampanji?\nNekadašnji dopisnik lista „Politika“ iz Vašingtona Milan Mišić ocenjuje da Tramp postupa po receptu svih lidera koji se nađu u teškoj situaciji — traži krivca koji svakako nije „kod kuće“, nekog spoljnog neprijatelja, a Kina se u to odlično uklapa.\nMišić podseća da je na početku pandemije američki predsednik izjavio da se Kina odlično nosi sa virusom i da čini sve što može, a do preokreta u retorici dolazi sa pogoršanjem američke situacije za koju liberalni mediji, oni koje Tramp naziva „neprijateljima naroda“, krive upravo predsednika — da je nehajnim odnosom propustio da preduzme neophodne mere dok epidemija još nije pustila korene na američkoj teritoriji.\n„Tramp je u ovom momentu u prilično nezavidnoj situaciji, jer je Amerika, na njenu žalost, svetski ’šampion‘ po ukupnom broju obolelih od virusa kovid 19 i po broju smrtnih slučajeva. Pandemija je dovela i do prilično drastičnog urušavanja američke ekonomije, sa više od 20 miliona ljudi koji su u poslednjih mesec i po dana ostali bez posla, čime je Trampu iz ruku izbijen glavni adut za reizbor, a to je bilo da je ekonomija u sjajnom stanju. On zato sada traži krivca na drugoj strani“, ocenjuje Mišić.\nSličnog stava je istoričar i spoljnopolitički analitičar Saša Adamović, koji za Sputnjik kaže da su američki predsednik Tramp i njegova administracija u velikoj meri antikineski orijentisani.\n„Vladajući establišment u SAD je u Kini prepoznao glavnog geopolitičkog suparnika, za razliku od nekih ranijih administracija, koje su za svog geopolitičkog rivala određivale Rusiju. Zbog uspona Kine prethodnih decenija pokazuje se da je ta zemlja zapravo novi lider svetske globalizacije, što Trampu sa politikom koja bi se mogla nazvati nacionalističkom i sa parolom ’Amerika na prvom mestu‘ — nikako ne odgovara“, ukazuje Adamović.\n„Tramp zato procenjuje i to ne bez osnova, da bi i kineskom političkom establišmentu možda odgovaralo da on ne osvoji drugi mandat na predstojećim predsedničkim izborima. Naime, u prethodnim godinama Trampovog mandata videli smo njegovu izuzetno čvrstu, pre svega ekonomsku politiku prema Kini, u vidu nametanja visokih tarifa na uvoz kineske robe u SAD, jer je on smatrao da je neophodno izbalansirati odnose sa Kinom i da je Kina u prethodnim godinama dobila ekonomski rat protiv SAD, usled naopake ekonomske politike njegovih prethodnika u Beloj kući“, kaže Adamović.\nSa druge strane, dodaje istoričar, u delovima američke „duboke države“ koja je sve ove godine izuzetno neprijateljski raspoložena prema Trampu, pokazuju se određene simpatije prema Pekingu. Zato je očekivano da će Tramp tu opasnost od Kine pokušati da eksploatiše u predizbornoj kampanji.\n„Mislim da će se truditi da poveže američku ’duboku državu‘ i Kinu i da ih predstavi kao saveznike u borbi protiv svog reizbora. Iako Kina, ukoliko proceni da je to u njenom interesu, može da pomogne Trampovim neprijateljima u pokušajima da se on spreči u osvajanju drugog mandata, kineski uticaj na američke predsedničke izbore nikako ne može biti presudan. Naime, oni delovi američkog establišmenta koji stoje iza aktuelnog predsednika SAD i bore se za osvajanje još jednog mandata, učiniće sve da maksimalno smanje uticaj Kine na buduće američke izbore“, smatra Saša Adamović.\nI Milan Mišić smatra da Kina ne može da „smeni“ Trampa i dodaje da je ta zemlja samo jedan od kamenčića u ukupnom mozaiku koji utiče na raspoloženje američkog birača.\n„Spoljna politika obično nije odlučujući faktor u američkim izborima, već je to unutrašnja politika. Takođe, treba imati u vidu da američki izbori nisu direktni izbori i da ne pobeđuje kandidat koji dobije najviše glasova. Reč je o posrednim izborima koji zbog rasporeda i jačine pojedinih država, odnosno broja elektora u tom izbornom koledžu, izbore praktično svode na utakmicu u nekoliko ključnih saveznih država, pošto je ostatak zemlje podeljen na države koje sigurno i u svim situacijama glasaju za republikance i one koje glasaju za demokrate. Dakle, i ovog puta će odlučiti verovatno odnos snaga u tri, najviše četiri federalne države, pri čemu se i ovoga puta dopušta mogućnost da Bajden može da izgubi, čak i ako osvoji i do pet miliona glasova više“, zaključuje Milan Mišić za Sputnjik.


Karaklajić se ipak kasnije opredelila da u biznis krene sama. Danas je vlasnica i direktor kompanije "D Express", ekspresne kurirske službe, koja trenutno zapošljava više od 1.000 ljudi. Dobitnica je nagrade "Žena zmaj nad zmajevima", u konkurenciji od više od 100 dama, koje su do sada dobile nagradu "Cvet uspeha za ženu zmaja".\nU serijalu "Ja preduzetnik" Ljiljana Karaklajić objašnjava zašto je bitno da ljudi ne ulaze u biznis koji ne poznaju, kao i da uspeh ne dolazi preko noći i da je svaka godina u biznisu "godina za sebe".\nKako pokrenuti startap - od A do Š\nPODIZANJE KEŠA I UPLATA NA RAČUNE FANTOMA Za pola godine otkriveno 65 preduzeća za pranje para\nZa prvih šest meseci ove godine poreska policija otkrila je 65 fantomskih i peračkih preduzeća, navodi se na portalu Porekse uprave Srbije.\nPRVI PUT POSLE 114 GODINA Otkazan tradicionalni doček Nove godine na Tajms skveru u Njujorku\nNAJVEĆA TRANSAKCIJA U ISTORIJI KIPRA Prodali kredite od 2,7 milijardi evra njujorškom investicionom fondu\nNajveća kiparska banka, Banka Kipra, prodala je danas problematične kredite u vrednosti od 2,7 milijardi evra njujorškom investicionom fondu Apolo Global Menadžment, što je najveća ovakva transakcija u istoriji Kipra.\nTRŽIŠTE RADA STABILNO Martinović: Manje korisnika novčane naknade u odnosu na mart\nBroj korisnika novčane naknade za nezaposlene manji je za oko 2.500 u odnosu na mart i trenutno nema većih promena ni oscilacija na tržištu rada u Srbiji, kaže direktor Nacionalne službe za zapošljavanje (NSZ) Zoran Martinović.


Najopasniji ljudi u svijetu su oni koji ga vode - Vijesti.me\nMeđu najvećim umovima u oblasti bezbjednosti, okupljenima na konferenciji u Minhenu, ima ubica, piše portal Politiko Edit\n4171 pregleda 3 komentar(a)\nPredsjednik SAD Donald Tramp (Foto: BETA/AP)\nAngelina Šofranac 15. februar 2020, 08:52\n„Politiko“ ističe da te promjene označavaju propadanje „pravednog rata“, tradicije vojne etike stare nekoliko milenijuma, koja je liderima pružala moralni okvir za upotrebu sile.\nOne nameću neugodna pitanja, koja vjerovatno neće biti aktuelna u Minhenu i Briselu u skorije vrijeme, o tome da li je EU uopšte spremna da se nosi sa sve više ubilački nastrojenim geopolitičkim partnerima, i na duže staze, da li je inicijativa EU za većim vojnim i odbrambenim kapacitetima u skladu sa njenim suštinskim ciljem mira i prosperiteta, piše portal.\n„Zabarikadirali smo se u uvjerenju da nema vojnog rješenja“, rekao je Evropskom parlamentu prošlog mjeseca. „U Siriji je bilo vojno rješenje, postigli su ga Turci i Rusi“.\nNa EU će se, ocjenjuje „Politiko“, vjerovatno nastaviti pritisak da ojača.


SAMO DNEVNI POLACI NA LINIJI ZA LJUBLJANU – Saobraćajno preduzeće Lasta AD\nPočetna / Izmene linija / SAMO DNEVNI POLACI NA LINIJI ZA LJUBLJANU\nSAMO DNEVNI POLACI NA LINIJI ZA LJUBLJANU\nokt 21. 2020.\nLasta od danas uvodi nov režim održavanja polazaka na liniji Beograd-Ljubljana, zbog odluke Vlade Republike Slovenije kojom je ponovo proglasila stanje epidemije Kovid-19 na celoj teritoriji, a koje će biti na snazi 30 dana kao vrsta vanrednog stanja.\nOd danas 21. oktobra održavaće se samo dnevni polazak na liniji Beograd-Ljubljana, sa polaskom u 08:00 h iz Beograda, a iz Ljubljane u 10:00 h. Večernji polazak koji je održavan iz Beograda u 21:00 h, a iz Ljubljane u 22:25 h, od večeras ( 21.oktobra) neće saobraćati dok traje vanredno stanje u ovoj zemlji.\nPodsećamo sve naše putnike, da je Vlada Republike Slovenije ponovo proglasila stanje epidemije Kovid-19 na celoj teritoriji i uvela ograničenje kretanja na otvorenom koje će biti na snazi 30 dana. Zdravstvene vlasti te zemlje su od utorka (20-tog oktobra 2020 god.) uvele policijski čas, radi suzbijanja širenja zaraze u trajanju od 21:00 h uveče do 6:00 h ujutro, najmanje na mesec dana.


Kako osigurati sebi budućnost? Odabirom nekog od ovih perspektivnih zanimanja.\n14:15 Central European Time: Beograd, Berlin, Pariz\n08:15 Eastern Time: Njujork, Boston, Majami\n05:15 Pacific Time: San Francisko, Los Anđeles, Sijetl\n20:15 China Standard Time: Peking, Šangaj, Singapur\nAutomatizacija nije samo kriza, već i poslovna prilika.\nPrema izveštaju Svetskog ekonomskog foruma za 2020. godinu, proces automatizacije ima potencijal da ukine oko 85 miliona zanimanja u narednih pet godina.\nMeđutim, procenjuje se i da se zahvaljujući inovaciji stvaraju „poslovi budućnosti” kojih će biti više — oko 97 miliona. Ako se nalazite na početku karijere, ili tek razmišljate za koji pravac da se opredelite, sada je pravo vreme da razmislite o tome koja su zanimanja tražena, a koja su sve manje privlačna.\nUvođenje novih tehnologija u procese rada za mnoge je već počelo zahvaljujući pandemiji, pa je ubrzana digitalizacija za mnoge otvorila pitanje rada od kuće, kao i reviziju koncepta radne nedelje. I dok se jedan deo ljudi odlično snalazi u tim uslovima, mnogima je potrebno vreme da se prilagode i savladaju nove veštine koje im prethodno nisu bile neophodne.\nPrema izveštaju Foruma, za ekonomiju budućnosti najvažnije će biti veštine poput kritičkog razmišljanja i analize, rešavanja problema, samostalnog razvoja, permanentnog učenja i fleksibilnosti. Budući da oko 94 odsto rukovodećeg kadra očekuje da zaposleni savladaju nove veštine na poslu, jako je bitno najpre razviti sposobnosti za celoživotno učenje.\nKako prenosi Harvard Business Review, čitav niz poslova sve je manje tražen, jer postoje alati ili mašine koji mogu da ih obavljaju sa manje grešaka od ljudi: unos podataka, poštanski administratori, finansijski analitičari, fabrički radnici, računovođe, sekretarice u administraciji, putujući prodavci, komercijalisti, i slično.\nNasuprot njima, raste potražnja za zanimanjima u fintech sferi, informacionoj bezbednosti, analizi podataka, digitalnom marketingu, IoT specijalistima, stručnjacima iz oblasti baza podataka, robotike, organizacije, digitalizacije, automatizacije, poslovnog razvoja, procena rizika, i slično.\nDrugim rečima, tržište se trenutno već preorijentiše na one poslove koji će podržavati, održavati i razvijati buduću automatizovanu infrastrukturu. Primer za to je i američki FedEx, koji je nedavno pokrenuo DataWorks odsek, i među trenutno najplaćenijim poslovima ima softverske inženjere, developere i data science eksperte.\nKako se vidi na i osnovu ovog primera, što se više repetitivnih poslova zatvara, to se veća potreba stvara za upravljanje složenim procesima koje mogu obavljati samo (dobro plaćeni) stručnjaci.\nNova tehnološka polja, poput analize podataka i veštačke inteligencije najočigledniji su primer „poslova budućnosti”: specijalisti za analitiku i uopšte analizu „velikih podataka” (Big Data), digitalni stratezi i menadžeri, svakako će biti među najtraženijima, kako se nove industrije budu sve više razvijale.\nKratkoročno gledano, međutim, promene tehnologije stvoriće probleme za starije radnike, koji će morati da se prekvalifikuju. Napreci u digitalnom učenju i razvoj platformi za učenje programiranja, kao i brojni besplatni kursevi, pa i kursevi prekvalifikacije koji sve više uzimaju maha, mogu i ovom delu privrede pomoći da postanu uspešniji.\nMnogo je lakše, međutim, na vreme razmišljati o ovim trendovima i pametno odabrati ono zanimanje koje u najvećoj meri odgovara potrebama tržišta i interesovanjima i sposobnostima mladih kandidata.


Sporazum Socijaldemokratske stranke i Pokreta za naš grad - Ritam Grada - vesti Kragujevac\nHome Politika Sporazum Socijaldemokratske stranke i Pokreta za naš grad\nSporazum Socijaldemokratske stranke i Pokreta za naš grad\nPokret za naš grad potpisao je Sporazum sa Socijaldemokratskom strankom o zajedničkom izlasku na predstojeće lokalne izbore u Kragujevcu. Na istoj listi nastupiće i Nova Snaga i Zeleni Srbije.\nAleksandar Senić, ispred SDS i Nebojša Zdravković, predsednik Pokreta za naš grad, ozvaničili su dogovor o saradnji i zajedničkom nastupu u izbornom i postizbornom procesu u Kragujevcu.\nPredsednik Socijaldemokratske stranke, Boris Tadić je rekao da potpisani sporazum odnosi na lokalne izbore, i najavio da će SDS nastaviti razgovor i sa ostalim pokretima u drugim gradovima i da je ta saradnja usmerena ka realizaciji procesa regionalizacije i decentralizacije.\nPotpisivanju Sporazuma prisustvovali su i Nikola Nešić, predsednik Nove Snage i Vladimir Maksimović, predsednik gradskog odbora SDS u Kragujevcu.\nPrethodni članakZavršen projekat „Novi poslovi za mlade u IKT sektoru“\nSledeći članakIzložba crteža Jelene Kitić


Radio Tivat | Praščević: Zadovoljni smo rezultatima na Aerodrormu\n10 авг Praščević: Zadovoljni smo rezultatima na Aerodrormu\nPosted at 13:29h in Ekonomija\tby\tZora Krstovic\nBroj letova na tivatskom Aerodromu tokom sezone varira i kreće se od tridesetak pa do preko 50 komercijalne i generaalne avijacije vikendom. Primjetan je porast broja aviona generalne avijacije za čak 50% u odnosu na 2019.godinu, rekao je u Radio suncobranu direktor tivatske vazdušne luke, Vladimir Praščević istakavši da putnici koji stižu avionima generalne avijacije imaju poseban prolaz, pored tornja i upravne zgrade, kako bi se rasteretio prolaz sa putnicima koji dolaze komercijalnim letovima.\nNajprometniji dan ovog ljeta bila je subota, 31.jula kada je opsluženo 9 080 putnika. U odnosu na 2019 kada je bilo oko 12 hiljada to je 75 posto ostvarenog prometa ove godine.\nPraščević ističe da varira i broj putnika na dnevnom nivou. Prethodnog vikenda kroz aerodromsku zgradu prošlo je oko 16 hiljada putnika i to je u poređenju sa ’19.godinom na nivou od oko 70 posto. „To je rezultat sa kojim smo veoma zadovoljni na Aerodromu“.\n„Promet je od 1. januara ove godine do sada na nivou 45% prometa u odnosu na isti perid 2019.\nRazlog je što je zimi 2019. saobraćalo vise kompanija ka Beogradu i Moskvi a već od kraja marta, sa početkom ljetnjeg reda letenja, ka vise destinacija zapadne evrope i istocnog trzista. Ove godine o većem obimu saobraćaju možemo pričati tek od maja mjeseca“. Tako da ako bi poredili špic sezone, tj mjesece jul i dio avgusta taj bi procenat bio veci i iznosi 65% u poredjenju sa 2019.“, objasnio je direktor Aerodroma.\nOd ove godine na tivatski Aerodom slijeću nove kompanije, a samim tim Tivat je povezan i sa nekim novim destinacijama, a najdominatnije tržište je tržište Srbije i Ukrajine jer tržište Rusije nije aktuelno, a u međuvremenu je izgubljeno i tržište Bjelorusije koje je bilo dosta bitno s obzirom da je bilo najavljeno oko 300 letova. Razlog je zabrana EU da njihove kompanije lete preko prostora Evropske unije, istakao je Praščević.\nOn je rekao da na Aerodromu trenutno stalno zaposlenih ima 240 radnika, plus sezonci što prelazi preko 300.


ATV VIDEO/BOGDANIĆ: Ukazati na one koji narušavaju zdravstveni sistem\nMinistar zdravlja i socijalne zaštite Republike Srpske Dragan Bogdanić smatra da treba ukazivati na one koji narušavaju zdravstveni sistem Srpske, ali i promovisati dobre zdravstvene radnike.\nKomentrišući činjenicu da u Srpskoj nijedan ljekar nikada nije suspendovan, niti je izgubio licencu zbog bilo kakvog propusta u radu ili primanja mita, Bogdanić je rekao da odgovornost mora postojati i da svako mora odgovarati za učinjeno, te da Ministarstvo sigurno neće štititi takvo ponašanje.\n"Da bi neko bio suspendovan i da bi nekoga osudili morate pustiti pravnom sistemu da obavi svoj posao, jer na osnovu nečega izrečenog i nepotvrđenog jako je teško uzeti za pravo da budete sudija, da upropastite nekome život i da snosite odgovornost ako to sve nije tako", dodao je Bogdanić.\nPrema njegovim riječima, u zdravstvenom sistemu sigurno ima viška radnika, pa će se ići na racionalizaciju, ali bez brzinskog otpuštanja.\nOn je na konferenciji za novinare u Banjaluci o aktuelnim pitanjima u zdravstvu rekao da nije u problemu samo zdravstveni sistem Srpske, već i zamalja u regionu i EU, koje nisu našle adekvatne odgovore za način finansiranja zdravstvenog sistema, jer se bolest ne može kontrolisati, kao ni skupi lijekovi, dijagnostika, prihodi.\n"Republika Srpska izdvaja najmanje sredstva u okruženju za zravstvo, a imamo paket usluga kakav imamo. Zadatak Fonda zdravstvenog osiguranja, Ministarstva i Vlade biće iznalaženje dodatnih sredstava finansiranja zdravstvene zaštite, te smo iz tog razloga Savjetu ministara uputili zahtjev za povećanje akciza", pojasnio je Bogdanić.\nOn je dodao da će se i sredstva upućena zdravstvenim ustanovama kontinuirano kontrolisati, a doći će i do kadrovskih promjena u Fondu zdravstvenog osiguranja i rad Fonda biće transparentan.\nMinistar smatra da će se teškoće moći prevazići ako se budu tražile privilegije za rad i ako se stvari pravilno postave.\n"Imamo problem sa javnim nabavkama, posebno sa citostaticima i drugim lijekovima, jer se na trender prijave preduzeća koja kasnije ne mogu snabdijevati ustanove potrebnim lijekovima, pa se to sve spočitava Fondu i Ministarstvu", dodao je Bogdanić.\nGovoreći o ugovorima u zdravstvu, Bogdanić je rekao da u funkcionalnom društvu postoje nadležne institucije za rješavanje svih problema, navodeći da on ne pretenduje da uzima posao drugim institucijama i ministarstvima, ali da je spreman da svoj rad izloži sudu javnosti.\nBogdanić je napomenuo da je tokom tri mjeseca, koliko je ministar zdravlja Srpske, održao više sastanaka sa predstavnicima primarne i sekundarne zdravstvene zaštite, zavoda i instituta, te da je dogovoreno da se za plate zdravstvenih radnika kao kriteterijum uzme i razvijenost opština.\nPredsjednik Društva doktora medicine Republike Srpske Siniša Miljković rekao je da je ovo društvo protiv pojedinaca koji "kaljaju" ugled zdravstvenih radnika i da podržava sve akcije protiv mita i korupcije.\n"Isto tako smatramo da ne treba te pojedince poistovjećivati sa ostalim zdravstvenim radnicima i doktorima u Republici Srpskoj", dodao je Miljković.\nOn je istakao da treba da odgovaraju pojedinci za koje se utvrdi da su činili nezakonite radnje.\n"Većina naših kolega obavlja svoj posao savjesno i odgovorno i tu je zbog interesa pacijenata. Na hiljade ljudi dnevno se pregleda i hirurški i internistički obradi u našim ambulantama, ambulantama porodične medicine i bolnicama i velika većina pacijenata je zadovoljna zdravstvenim sistemom, doktorima i medicinskim sestrama", naveo je Miljković.\nOn je rekao da i u ovoj profesiji, kao i u ostalima, ima "kukolja", ali da je potrbno obratiti pažnju i na dobre stvari koje doktori rade i koje zdravstveni sistem pruža pacijentima.\nMiljković je rekao da će se u narednom periodu nastojati afirmisati dobri ljudi i dobre strane zdravstvenog sistema, "da bi se pokazalo da nije samo mito i korupcija ono što čini zdravstveni sistem Republike Srpske".\nOn je naveo da će Društvo doktora medicine Republike Srpske, Ministarstvo zdravlja i socijalne zaštite Srpske i Fond zdravstvenog osiguranja zajedničkom koordinacijom i donošenjem odluka nastaviti da rade na unapređenju kvaliteta zdravstvene zaštite i zdravlja stanovništva u Srpskoj.\nMiljković je izrazio očekivanje da će Društvo doktora medicine Srpske zajedno sa ministrom i svim relevantnim strukturama zdravstvenog sistema uspjeti u pokušaju da na neki način vrate poljuljani ugled doktora i ostalih zdravstvenih radnika.\nČlan Društva doktora medicine Republike Srpske Milenko Krneta istakao je da je izuzetaka u ponašanju uvijek bilo i da će ih uvijek biti.\nOn tvrdi da je u ranijem periodu bilo slučajeva gubljenja licenci doktora na određeno vrijeme, na dvije godine i na više, ali da se sa tim nije izlazilo u javnost, ističući da je zato nadležna Komora doktora medicine.\nKrneta je apelovao na "odgovornost sa imenom i prezimenom".


Uskoro završetak konkursa za Makiško polje, konkurs za Hipodrom otvoren do septembra - Дирекција за грађевинско земљиште и изградњу Београда Ј.П.\nBy direkcija 14. juna 2017. Vesti\nDirekcija za građevinsko zemljište i izgradnju Beograda u saradnji sa Udruženjem arhitekata Srbije, trenutno sprovodi dva urbanističko-arhitektonska konkursa – za deo Makiškog polja i za šire područje Hipodroma. Rok za predaju radova za deo Makiškog polja ističe krajem juna, a radovi za šire područje Hipodroma mogu da se šalju do polovine septembra. Za svaki konkurs će po završetku i odabiru radova biti organizovana izložba i javna diskusija.\nPrvi rok ističe 30. juna, do kada autori treba da predaju svoje radove na konkursu za urbanističko-arhitektonsko rešenje dela Makiškog polja, kojim će se preispitati prostor sa svih aspekata, kako bi se lokacija između Savske magistrale, železničke ranžirne stanice Beograd i Ulice Milorada Jovanovića na Čukarici, razvila u novu urbanu celinu. Područje Makiškog polja predstavlja sponu između stambenih naselja i budućeg sportsko rekreativnog centra na severnoj strani Makiškog polja iznad Savske magistrale i obale reke Save, a u jugozapadnom delu predstavlja sponu dva važna saobraćajna čvora, obilaznog autoputa i ranžirne stanice Beograd.\nAutori treba da urade analizu područja u cilju dobijanja ekonomski opravdanih rešenja, uključujući javne sadržaje i postojeću i planiranu infrastrukturnu izgradnju. Rezultati konkursa biće objavljeni 27. jula, a zatim će uslediti izložba radova i javna diskusija.\nDrugi konkurs, koji traje do polovine septembra je za urbanističko-arhitektonsko rešenje šireg područja Hipodroma, površine od oko 54,6 hektara, koje okružuju saobraćajnice Radnička i Paštrovićeva sve do železničke pruge uz Topčidersku reku. Rok za predaju radova je 15. septembar, a objavljivanje rezultata konkursa obaviće se 29. septembra 2017. godine. Potom će u naredna dva meseca biti organizovana izložba konkursnih radova i javna diskusija o rezultatima konkursa.\nKonkursom treba da se definiše izgradnja u okviru kompleksa „Hipodrom Beograd“ i da se preispita i predloži sadržaj i obuhvat javnog prostora u okviru kompleksa DP „Fabrike šećera“, kao izgradnja između kompleksa „Fabrika šećera“ i tramvajske pruge. Izabrana rešenja biće osnov izradu dalje urbanističko-tehničke dokumentacije i sprovođenje u skladu sa planovima detaljne regulacije u obuhvatu konkursnog područja.\nProstor koji je u obuhvatu konkursa je sastavni deo prostorno kulturno – istorijske celine „Topčider“, koja je zbog posebnih prirodnih, estetskih, kulturnih i istorijskih vrednosti utvrđena za kulturno dobro od izuzetnog značaja za Republiku Srbiju.\nPreuzimanje konkursne dokumentacije može se preuzeti preko sajta Udruženja arhitekata Srbije http://www.u-a-s.rs/ i Društva arhitekata Beograda http://www.dab.rs/.


KARLEUŠA DAJE 50.000 EVRA ZA LEČENJE: Ceo svoj novogodišnji honorar POKLANJA BOLESNOJ DEVOJČICI\nPevačica je našla i bolnicu u Grčkoj, koja je jedina pristla da počne lečenje Sofije Nakić od sarkoma\nObjavljeno: 06.11.2019. 10:19h\nSofija Nakić (16), devojčica iz Aleksinca koja boluje od sarkoma vezivnog tkiva, posle višemesečne borbe konačno će danas otići u Atinu na lečenje, i to zahvaljujući Jeleni Karleuši, koja je uspela da pronađe odgovarajuću bolnicu u Grčkoj.\nHumani gest poznate pevačice oduševio je celu Srbiju. Ona će dati ceo novogodišnji honorar od 50.000 evra za terapije ovoj devojčici, ali malo ko je znao da je Jelena uključena u lečenje i na druge načine.\nNaime, Sofijin otac Bojan Nakić rekao je da je njihovoj porodici izuzetno teško da skupe novac za lečenje, kao i da dugo nisu mogli da pronađu bolnicu u kojoj bi mogla da se operiše njegova ćerka, ali da je to rešeno uz pomoć Karleuše.\nHvala Jeleni Karleuši, koja pomaže na sve moguće načine i što je Sofiji pronašla bolnicu i doktora", rekao je Nakić.\nKasnije se oglasila i pevačica, uputivši podršku Sofiji i zahvalnost grčkim lekarima.\nVeliko hvala grčkim lekarima, bolnici u Atini i doktoru Steliosu Kuvarisu na velikom srcu! Naša bolesna devojčica Sofija posle muke i odbijanja konačno ide na lečenje Tomo terapijom i ima šansu! Neka univerzum da lavlju snagu Sofiji i njenim roditeljima u ovoj teškoj borbi! Zahvalna sam našoj grčkoj braći!", napisala je Jelena.\nZa Sofijino lečenje nedostaje još mnogo novca, a svi koji su voljni da pomognu mogu to učiniti uplatom na dinarski račun 160-552155-80, devizni 00-540-0004256.3 ili sms porukom sadržine 710 na broj 3030.\nNE PROPUŠTA NIJEDAN DAN\nKarleuša opet na sudu\nRaspored Jelene Karleuša izgleda tako što vikendom nastupa širom regiona i Evrope, a radnim danima uglavnom posećuje sudove, u kojima vodi mnogobrojne procese. I juče je imala ročište sa jednom medijskom kućom u Palati pravde. Stigla je oko podneva obučena u firmiranu garderobu, bez šminke, s tamnim naočarima, ali se nije dugo zadržala jer se sudski proces nije održao.\nPOVODOM MINIMAKSOVE GODIŠNJICE: Otkriveno KO nije dozvolio da voditelja OPERIŠU u Srbiji, i sve o Arkanovom ŠAMARU!\nJANJUŠ PRIZNAO KOLIKO PUTA JE PREVARIO ŽENU PA SPUSTIO GLAVU: Malo je falilo da zaplače kad je PROGOVORIO\nANABELA I MARKO HITNO ODVELI ONESVEŠĆENU LUNU NA HITNU: Doktori odmah sproveli analize, ŠTETA za tako mladu devojku\nJelena KarleušaSofija NakićLečenje50.000 evraCeo svoj novogodišnji honorarPoklanja bolesnoj devojčiciNašla joj i bolnicu


Kurti: Posvećeni smo energetskoj sigurnosti svih građana - Kosovo Online\nKurti: Posvećeni smo energetskoj sigurnosti svih građana\n4. Maj 2021. • 17:46\nKosovski premijer Aljbin Kurti razgovarao je danas s direktorom Sekretarijata energetske zajednice Janezom Kopačom i njegovim saradnicima o energetskoj sigurnosti i pristupačnosti energije svim građanima, prenosi Gazeta ekspres.\nSaradnici Sekretarijata energetske zajednice obavezali su se da će nastaviti da podržavaju energetski sektor i zaštitu životne sredine na Kosovu.\nKurti je zahvalio je Sekretarijatu na kontinuiranoj podršci Kosovu u primeni Ackuis-a.\nInformisao je delegaciju Sekretarijata Energetske zajednice o vladinim prioritetima u okviru energetskog sektora i Nacionalnom energetskom i klimatskom planu, kao i vladinim obavezama prema očuvanju životne sredine.\nSastanku su prisustvovali ministri ekonomije životne sredine Artan Rizvanoli i Ljiburn Aljiu, a i iz Sekretarijata energetske zajednice zamenik direktora Dirk Bušle i stručnjak za električnu energiju, Arben Klokoći.\n"Vlada Republike Kosovo posvećena je energetskoj sigurnosti i pristupačnoj energiji za sve građane i ekonomiju zemlje, ima za cilj energetsku diverzifikaciju i zainteresovana je za ulaganje u energetsku efikasnost", rekao je Kurti.\nPredstavnici Sekretarijata Energetske zajednice obavezali su se da će nastaviti da podržavaju energetski sektor i zaštitu životne sredine na Kosovu.\nAljbin Kurti Energetika Kosovo\nReporteri: SAD pozivaju Kosovo da se otrgne od ruskog uticaja u energetici\nPortparol američkog Stejt departmenta Ned Prajs saopštio je je da su SAD posvećene zemljama Zapadnog Balkana i spremne da pomognu normalizaciju odnosa Kosova i Srbije, prenosi Reporteri.\nZašto Kosovo beži od liberalizacije energetskog tržišta?\nZais: Eksperti našeg Ministarstva energetike rade na studiji izvodljivosti za Gazivode


- Austrija je uvek bila zemlja na koju su se naši poljoprivredni proizvođači ugledali. Uz to, naše kulture se prožimaju, a postoje i dobre trgovačke relacije između Srbije i Austrije, istakao je generalni direktor Novosadskog sajma Goran Vasić.\nNovosadski sajam bio je uključen u program koji je vodila austrijska agencija za razvoj u saradnji sa Vladom Vojvodine. Tokom tog projekta došlo se na ideju da Austrija bude zemlja partner Poljoprivrednog sajma.\n- Ponosni smo što će Austrija biti zemlja partner velike manifestacije kakav je Međunarodni poljoprivredni sajam. Na 79. MPS-u predstavićemo naša iskustva u organskoj proizvodnji hrane, uzgoju stoke i proizvodnji hrane za stoku, kao i raznolikost naše ishrane, navela je Edit Klauzer, uz podsećanje da su ministri poljoprivrede Srbije i Austrije još pre četiri godine postpisali Memorandum o razumevanju.


7 Years of Darktrace\nInquest partnerska kompanija Darktrace juče je proslavila 7 godina uspešnog poslovanja.\nKompanija Darktrace, osnovana 2013. godine od strane matematičara sa Univerziteta Kembridž i državnih stručnjaka za informatičku bezbednost iz USA i UK, danas je sa preko 3000 klijenata u svetu prepoznata kao lider na polju veštačke inteligencije za cyber security.\nNajvažniji Darktrace-ov proizvod, Enterprise Immune System, prepoznaje sve vrste pretnji uključujući i najnovije (zero day) napade pre nego što postanu destruktivni i naprave štetu. Sistem na bazi veštačke inteligencije uči i razume ponašanje svakog korisnika/uređaja u kompaniji i posebno za svakog uspostavlja tzv. „pattern of life”, na osnovu kog može uočiti suptilna odstupanja od uobičajnog ponašanja i najmanje signale napada u roku od svega nekoliko sekundi.\nDarktrace danas ima preko 1.200 zaposlenih, 44 globalne kancelarije i sedišta u San Francisku i Kembridžu.\nUkoliko su vam potrebne dodatne informacije o Darktrace rešenjima i tome kako da zaštite svoje poslovanje i osetljive podatke vaše kompanije od brojnih malicioznih pretnji, možete nas kontaktirati na info@inquest.rs.


ArcelorMittal Zenica investirao 25 miliona KM u nove projekte - Klix.ba\nBiH ArcelorMittal Zenica investirao 25 miliona KM u nove projekte\n10.3.2017. u 15:41\nkvalitet zraka ArcelorMittal Zenica Fuad Kasumović Biju Nair\nKompanija ArcelorMittal Zenica danas je u hotelu Zenica zvanično u rad pustila tri značajna projekta u kompaniji ukupne investicije 24,8 miliona KM.\nDva okolišna projekta i projekat razvoja novog proizvoda danas su zvanično pušteni u rad na ceremoniji kojoj su prisustvovali Kantonalni i gradski dužnosnici, kao i predstavnici najvišeg menadžmenta ArcelorMittal grupacije. Prvi i najveći projekat koji je danas predstavljen prisutnima u hotelu Zenica je projekat razvoja novog proizvoda rebra u koturu vrijednosti 10,4 miliona KM.\nDirektor kompanije ArcelorMittal Zenica Biju Nair je izjavio kako je prošlog mjeseca izvršeno potpisivanje ugovora o realizaciji projekta Visoka peć u ukupnom iznosu od 38 miliona KM te da je današnja svečanost prilika da se zvanično puste u rad projekti vrijednosti oko 25 miliona KM.\nMinistar razvoja i poduzetništva Federacije Bosne i Hercegovine Amir Zukić danas je čestitao čelnicima kompanije ArcelorMittal Zenica na velikim projektima koji su važni kako za Zenicu tako i za Federaciju BiH.\nKompanija ArcelorMittal Zenica prva je jedinica ArcelorMittal grupacije koja je u Evropi počela s novom linijom valjanja, a proizvođač je SMS Meer iz Italije. S ovim projektom kompanija će godišnje proizvesti od 300.000 do 320.000 tona rebra u koturu, promjera 8-25 milimetara. S ovim je kompanija ArcelorMittal Zenica povećala konkurentnost na tržištu, omogućila bolju iskoristivost materijala te povećala nivo automatizacije.\nMinistrica okoliša i turizma FBiH Edita Džapo danas nije bila u mogućnosti prisustvovati događaju u Zenicu, ali je izrazila nadu da će projekti koji su pušteni danas u rad pomoći u smanjenju emisija u Zenici te da se i u narednom periodu očekuju uspješni rezultati poslovanja kompanije ArcelorMittal Zenica.\nDrugi projekat nove zasipne mašine u pogonu Koksare vrijednosti je 8,4 miliona KM, a proizvođač je J.M.Henderson Machines iz Velike Britanije. Sa ovim načinom zasipanja u koksnoj bateriji omogućiti će se besprašinsko zasipanje, čistija platforma koksne baterije te sprječavanje emisija plina u atmosferu. Vidljivost emisija bit će smanjena sa 3-4 minute na 12 sekundi, a sa ovim načinom zasipanja poboljšani su i uvjeti rada. Nova zasipna mašina omogućava ravnomjerno doziranje uglja u peć te će poboljšati kvalitetu okoliša u Zenici.\nGradonačelnik Zenice Fuad Kasumović je izjavio da građani Zenice ne očekuju da iz dimnjaka izlazi cvijeće, ali put kojim je krenuo ArcelorMittal Zenica je put koji žele građani Zenice.\n"Ovom gradu treba novih radnih mjesta i čist zrak, a danas smo svjedoci da ovo drugo ide naprijed. Zadovoljan sam što su firme partneri kompanije ArcelorMittal iz Zenice i nadam se da će tako poslovanje nastaviti i u narednom periodu. ArcelorMittal Zenica će ispuniti EU norme, a danas je jedan od projekata i bolji od EU normi", izjavio je Kasumović.\nHibridni filter u pogonu Aglomeracije kompanije ArcelorMittal Zenica treći je projekat koji je danas zvanično pušten u rad, a njegova vrijednost iznosi šest miliona KM. S ovim projektom ostvarit će se uštede u uloženom kapitalu i operativnim troškovima, a ujedno će se omogućiti i poboljšanje proizvodnje i performansi aglomeracije. Nova tehnologija filtriranja kombinira elektrofilter i vrećasti filter u istom kućištu. Sa ovim filterom smanjit će se emisije prašine sa sinter mašine broj 5 ma 15,5 mg/Nm3 (EU granica iznosi 20 mg/Nm3), a povećati će se produktivnost sinter mašine sa 28,3 t/m2 po danu na 31,2 t/m2 po danu. Ujedno ovo je prvo industrijsko pokretanje hibridnog filtera na aglomeraciji u svijetu, a proizvođač je Flsmidth iz Danske.\nGeneralni direktor ArcelorMittala za Evropu Augustine Kochuparampil je izjavio da je sretan što je danas kao predstavnik AMZ grupacije u Zenici kada se dešavaju dobre stvari i realizacija tri značajna projekta.\n"S jednim od projekata Zenica je pronašla svoje mjesto kao unikatna jedinica u svijetu. Sretni smo preliminarnim rezultatima hibridnog filtera tako da ga već ugrađujemo u još dvije jedinice na drugim lokacijama. Ovi projekti vode do toga da problemi Zeničana budu riješeni, a ovo je samo početak naših investicija", poručio je Kochuparampil.\nZa kraj prezentacije i zvaničnog puštanja u rad današnjih projekata Kochuparampil je izjavio da uprkos velikim poteškoćama najbolju saradnju s vladama u Evropi imaju u Bosni i Hercegovini.


NAKNADA U SLUČAJU KAŠNJENJA ILI OTKAZIVANJA LETA\nJedan od najvećih problema na putovanju može se dogoditi pri samom startu – otkazivanje ili duže kašnjenje leta može ozbiljno poremetiti naše planove i upropastiti nam odmor ili poslovno putovanje. Zato je bitno da poznajemo svoja prava u oblasti avio-saobraćaja kako bi ostvarili nadoknadu ili kompenzaciju u vidu zamene leta.\nPo regulativi Evropske komisije broj 261/2004 koja je stupila na snagu 2005. godine imate određena prava pri otkazivanju ili dužem kašnjenju leta.\nOsnovna prava i pomoć pri kašnjenju od dva sata ili otkazivanju leta su dva telefonska poziva, kao i obrok, koji je najčešće u obliku vaučera koji možete iskoristiti na samom aerodromu. Ukoliko je let otkazan ili kasni više od dva sata u zoni leta do 1.500 km putnik ima pravo na osnovnu pomoć kao i na odštetu u vrednosti od 250 evra.\nKada je vaš let otkazan ili kasni više od 3 sata u zoni leta do 3.500 km imate prava na osnovnu pomoć u vidu vaučera za obrok i telefonskih poziva kao i na odštetu u vrednosti od 400 evra.\nUkoliko je vaš let otkazan ili kasni 4 sata i više, imate prava na odštetu od 600 evra.\nBitno je napomenuti da vaše pravo možete ostvariti ukoliko letite u okvirima Evropske unije bez obzira kojom aviokompanijom letite, takođe se odnosi i na letove kojima je polazna ili dolazna tačka neka od zemalja Evropske unije (npr. kada letite iz Srbije ili ka Srbiji iz neke od država EU) kao i kada je aviokompanija neke od država EU bez obzira na vaše odredište ili polazak. Evropska unija u ovom slučaju uključuje i Island, Norvešku i Švajcarsku.\nOsim osnovnih prava, kao i novčane nadoknade, ako je vaš let otkazan ili kasni ceo dan ili čak više dana, imate i pravo na hotelski smeštaj i prevoz od aerodroma i nazad. Kada dođete u situaciju da ste na aerodromu a vaš let kasni, najbolje je da se obratite službenicima aviokompanije kojom letite, a koja ima kancelariju na samom aerodromu, i direktno od njih zatražite osnovna prava i hotelski smeštaj.\nA kako do nadoknade koja može biti i do 600 evra? Novčanu nadoknadu možete ostvariti i do 90 dana nakon otkazivanja ili kašnjenja vašeg leta. Najbolji način kako do vašeg prava je kontaktiranje same aviokompanije. Možete je ostvariti telefonskim pozivom ili slanjem elektronske poruke aviokompaniji koju možete naći na njihovoj internet prezentaciji (pa čak i preko društvenih mreža, a oni će vam proslediti zvaničnu formu za popunjavanje podataka).\nUkoliko ne želite da sami kontaktirate aviokompaniju i ostvarite vaše pravo direktno preko njih, možete angažovati jednu od brojnih privatnih kompanija koje se bave nadoknadama i kompenzacijama u aviosaobraćaju, ali ako se odlučite na ovaj korak morate znati da sama kompanija ostvaruje određeni procenat od vaše nadoknade.\nIzvor: Vebsajt Blic, 15.01.2019.


SafeJournalists: Nadležni da reaguju na pretnje smrću novinarima N1 - Društvo - Dnevni list Danas\nPočetna » Vesti » Društvo » SafeJournalists: Nadležni da reaguju na pretnje smrću novinarima N1\nSafeJournalists: Nadležni da reaguju na pretnje smrću novinarima N1\nMreža Safejournalists Izvor: NUNS\nMreža SafeJournalist pozvala je nadležne institucije u Srbiji da reaguju na pretnje smrću koje su upućene novinarima televizije N1.\nTe pretnje je potvrdio i direktor televizije N1 Igor Božić.\n„Juče, 18. aprila na mejl beogradske redakcije N1 stigla je poruka preteće sadržine. Možemo da kažemo da je ovo samo nastavak pretnji koje primamo i da članovi redakcije osecaju ugroženost kada dobiju ovako brutalne pretnje“, rekao je Božić.\nPredsednik Nezavinog udruženja novinara Srbije Željko Bodrožić ocenio je da je i ta pretnja posledica dugogodišnje „bezobzirne kampanje režima“ protiv Televizije N1 i novinara te medijske kuće.\n„Slični komentari i poruke su preplavili veći deo našeg javnog prostora – od Skupštine, preko prorežimskih medija do društvenih mreža. Godinama se vodi hajka na naše koleginice i kolege iz N1 i drugih nezavisnih i profesionalnih medija“, rekao je Bodrožić.\nMreža SafeJournalist koja predstavlja više od 8.200 medijskih radnika na zapadnom Balkanu.\nN1NUNSPretnje novinarinaSloboda medijaBeograd\nEkonomija • danas 11:53\nBrnabić: Izvoz IT usluga za četiri meseca 740 miliona evra\nRegion • danas 11:52\nDodik: Bože svašta, Berlin spreči kandidatski status BiH, a onda Šolc kaže da možemo verovati Nemačkoj\nDruštvo • 22.06.2022. 12:59\nHrkalović: Gledam N1, Nova S i Danas i samo čekam kad će da kažu: „Ne nismo mi prisluškivali Vučića, Vučić je prisluškivao nas“\nDruštvo • 20.06.2022. 15:50\nPremijera dokumentarnog filma „Danas – 25 godina borbe“ 23. juna na N1 televiziji: Pogledajte trejler (VIDEO)\nDruštvo • 18.06.2022. 19:44\nIvana Momčilović Odobašić: Delimo se na podobne i nepodobne novinare\nMeteorolog Nedeljko Todorović izjavio je da će sledeće sedmice temperature u Beogradu biti i do 37 stepeni.


Beta\t 30. juna 2015. 11:30\nNeto dobit Aerodroma “Nikola Tesla” u prvih pet meseci 2015. godine iznosila je 2,07 milijardi dinara (17 miliona evra) i oko sedam puta je veća nego u istom periodu prošle godine, saopštilo je danas to preduzeće.\nKako se navodi u saopštenju, od januara do maja 2015. ukupni rashodi smanjeni su za oko 20 miliona dinara, a ukupni prihodi uvećani su za 65 odsto, odnosno za oko dve milijarde dinara.\nDodaje se da je aerodrom “Nikola Tesla” krajem 2014. isplatio Vladi Srbije, kao najvećem akcionaru, međudividende u iznosu od 600,7 miliona dinara (pet miliona evra), a u junu i dividende u iznosu od 1,1 milijarde dinara (devet miliona evra).\nTo znači da je državi uplaćeno ukupno 1,7 milijardi dinara dividende (14 miliona evra) iz dobiti za 2014. godinu.\nIsplata dividende malim akcionarima predviđena je do 30. novembra 2015. godine. Prema ranijim informacijama, dividenda za male akcionare za 2014. godinu iznosiće 346,44 miliona dinara, na ime 5.778.821 akcija, odnosno 16,85 odsto učešća u broju ukupno izdatih akcija Društva. Mali akcionari mogu da očekuju uplatu od 59,95 dinara bruto po akciji.\nVrednost akcija Aerodroma “Nikola Tesla” na kraju 2014. godine iznosila je 942 dinara, dok je vrednost akcija na današnji dan iznosi 1.265 dinara.\nKako se navodi u saopštenju, u prvih pet meseci 2015. godine, pored rekonstrukcije Terminala 1, cilj rukovodstva je i sistemska modernizacija celokupnog dosadašnjeg poslovanja Aerodroma kako u tehničkom tako i u finansijskom pogledu.\nZapočet je investicioni ciklus od oko 20 miliona evra u narednih 12 meseci, a sve investicije se finansiraju iz sopstvenih sredstava, bez kreditnog zaduživanja, saopšteno je sa Aerodroma “Nikola Tesla”.


Foto: Oliver Bunić, Snežana Krstić, Vesna Lalić, Shutterstock / RAS Srbija\nSve to je, zapravo, posledica fragmetisanja srpske političke scene, u kojoj iz nekada velikih i moćnih stranaka danas nastaje sve više novih i manjih, čiji su lideri mahom ljudi prepoznatljivi iz njihovog ranijeg političkog angažmana.\nU javnosti se šuška da to preuzimanje košta, odnosno da se plaća, a pominju se i cifre od nekoliko hiljada evra, do astronomskih iznosa od po nekoliko stotina hiljada evra. Da li je to zaista tako, i da li se takav način formiranja organizacije isplati, nepoznanica je, pošto osim nagađanja nema dokaza o praktično trgovini u kojoj su roba zapravo političke partije.\nPoslednja informacija koja je ponovo podstakla ovakve priče je da bi lider Saveza za Srbiju Dragan Đilas, koji je najavio osnivanje stranke, zapravo mogao da preuzme Zelenu ekološku partiju - “Zelene”, koja je već registrovani politički subjekt. Ukoliko ovo bude bio slučaj, Đilas bi mogao da dobije stranku “na tacni”, i poštedi sebe i njene buduće članove, volontere i simpatizere ozbiljnog posla kada je reč ne samo o prikupljanju 10.000 potpisa koliko je zakonski potrebno, već i troškova.\nOvakav način formiranja stranaka nije nikakva nepoznanica na srpskoj političkoj sceni, niti je u pitanju bilo šta sporno u vezi sa tim, jer ovakvu mogućnost ne sprečava ni jedan zakon nitoi propis.\nUpravo je i lider Nardone stranke Vuk Jeremić uradio istu stvar, i to tako što nije pravio stranku od početka, već je u tu svrhu preregistrovan Narodni pokret Srbije, čiji je osnivač bio nekadašnji predsednik opštine Trstenik, a danas poslanik i potpredsednik upravo Narodne stranke Miroslav Aleksić.\nIsti slučaj je i sa Srpskim patriotskim savezom (SPAS), na čijem čelu se nalazi aktuelni predsednik opštine Novi Beograd i nekadašnji demokrata Aleksandar Šapić. SPAS je, naime, nastao promenom imena već postojećeg političkog subjekta “Puls Srbije”, koji je osnovan u martu 2010. godine u Kraljevu, na čijem čelu je bio tamošnji lokalni političar Ljubiša Jovašević, inače nekadašnji gradonačelnik Čačka.\nJEREMIĆ OSNIVA PARTIJU Zvaće se Narodna stranka, a istaknuti članovi biće pisac, istoričar i SPORTISTA\nNa ovaj način, odnosno preko već registrovane stranke pre nekoliko godina na izbore je izašla Nova demokratska stranka (danas SDS Borisa Tadića), koja tada nije imala vremena za registraciju jer su izbori bili “na pragu”, pa se u tu svrhu udružila sa strankom "Zeleni Srbije".\nDa u svemu ovome nema ničega spornog smatraju i sagovornici “Blica”, uz opasku da je formiranje stranaka postalo ozbiljan i ne tako lak posao od kada je zakon promenjen pre nekoliko godina, i od kada je u te svrhe potrebno obezbediti 10.000 potpisa.\n- Logistički i organizaciono je jednostavnije da se preuzme stranka nego da se ide korak po korak i formira nova. Da li je jeftinije ili nije, ne znam, mogu da pretpoistavljam da jeste, ali je ovo lakši, brži i jeftiniji način na kraju krajeva, jer ako idete od “nule” trošite i ljude, i vreme i još štošta - priča izvršni direktor Cesida Bojan Klačar.\nSa druge strane, kaže, ukoliko bi se kretalo od početka u ovom poslu, prednost bi mogla da bude što se na ovaj način dolazi do dobrih i kvalitetnih ljudi za samu stranku, prave se odbori, i jednostavno čitava logistika gradi od početka.\n- Ranije je za registraciju bilo potrebno samo 100 potpisa, a danas 10.000, tako da je ta lestvica podnignuta, možda i previše jer je to za stranke malih kapaciteta ozbiljan posao - objašnjava on.\nSličnog stava je i doktorand Fakulteta političkih nauka Boban Stojanović koji kaže da osnivanje stranke nije jednostavno i da bi ih samo overa 10.000 potpisa, okvirno koštala oko 50.000 evra. Sa druge strane, kaže on, preuzimanjem već postojeće stranke “štede” se i finansije i ljudi i vreme...\n- Sa te, racionalne strane, nije posredi loša stvar. Sa druge strane, zamerka bi mogla da bude što na neki načim malo izvrćete pravila, koja je sa druge strane sistem dozvolio, pa ga političari koriste, što je sasvim legitimno - objašnjava Stojanović, dodavši da je u ovakvim slučajevima jedini “posao” koji stranka u nastajanju ima jeste da promeni ime i statut.\nOn kaže da ne misli da bi svim gorepomenutim strankama bio problem da sakupe 10.000 potpisa, osim što bi nekima trebalo više, a nekima manje bvremena. Da li osnivači tih starih stranaka, koji prektično ustupaju svoje registrovane partije dobijaju novčanu nadoknadu, niko ne može da potvrdi.\n- Možda se stranke i kupuju, a možda su i drugi dogovori posredi da, na primer, onaj ko ima stranku kasnije u toj novoformiranoj postane visoki funkcioner - objašnjava Stojanović.\n- Boris Tadić, odnosno Nova demokratska stranka, izašla je na izbore tj. udružila se sa Zelenima Srbije privatnim aranžmanom sa gospodinom (Ivanom) Karićem. Većina članova Zelenih Srbije koja je bila protivna toj odluci, nakon samovoljne odluke gospodina Karića da se ipak odluči za podršku i Borisu Tadiću, te je većina članova istupila iz Zelenih Srbije i osnovana je Zelena stranka, tek nakon toga - navodi se u reagovanju koje je "Zelena stranka" dostavila "Blicu".


Američka baza u Siriji nije smetnja za ruske snage - 25.01.2017, Sputnik Srbija\nOtvaranje najveće američke vojne baze u Siriji se povezuje sa strategijom Donalda Trampa da za prvih 90 dana svog predsedništva kompletno očisti tu teritoriju... 25.01.2017, Sputnik Srbija\nvesti, svet, sirija, vojska sad\n16:36 25.01.2017 (Osveženo: 16:51 25.01.2017)\n© Flickr / Expert InfantryAmerički vojnik. Iza njega PVO sistem "Patriot"\n„Vašington smatra da jačanje podrške demokratskim snagama Sirije, u čijem su sastavu kurdske snage samoodbrane, nema alternativu. Na taj način ne samo da jača podršku kurdskim snagama iz vazduha, već šalje u regione i kopnene snage. Ne isključujem mogućnost da će osim specijalnih jedinica tu doći i marinci. Vrlo moguće je da je ovaj koncept napravila Obamina administracija, ali se on tek sada sprovodi u delo. Još u Obamino vreme se govorilo o potrebi pružanja podrške Kurdima, ali tada su postojala mimoilaženja zbog stava Ankare. Tramp sada želi da uspostavi odnose sa Turskom, ali će svoj plan sprovesti bez obzira na Ankaru, koja kurdske snage samoodbrane doživljava kao teroriste. Dakle, ako je postavio zadatak da pobedi DAEŠ za tri meseca, on neće uzimati u obzir poziciju Turske“, kaže Semjonov.\nKako su ranije preneli kurdski portali, baza u Tel Bederu biće najveća američka baza na teritoriji Sirije, kapaciteta 5.000 vojnika. Smeštena je nadomak grada Hasaki, na severoistoku Sirije, 70 kilometara od granice sa Turskom i 50 kilometara od granice sa Irakom.\nPentagon ne želi da otkrije lokaciju američkih specijalaca iz bezbednosnih razloga, ali će SAD nastaviti da „regrutuje, priprema, oprema i savetuje svoje proverene partnere u Siriji za borbu protiv terorističke organizacije DAEŠ“.\n„Budimo iskreni, u situaciji kakva je sada, podela Sirije na zone uticaja nije najgora opcija. U ovom trenutku Asad, uprkos tome što je zauzeo Alep, nema mogućnosti da pobedi isključivo oružanim putem. Hteo to Asad ili ne, on će morati da se pomiri sa tim da će na teritoriji Sirije biti formirane autonomije i mislim da bi i Moskva morala da uzme u obzir ovu činjenicu i da ubedi Damask da omogući autonomiju Sirijskom Kurdistanu. Zanimljivo je da ni Asad, ni sirijska opozicija koja mu se protivi, to ne žele. Mislim da je Rusiji potrebno da sarađuje i sa Damaskom i sa Kurdima, tim pre što su oni raspoloženi za saradnju sa Moskvom. Kurdi su veoma ozbiljan faktor koji bi trebalo uzeti u obzir, a federacija severne Sirije, koja bi trebalo da ujedini tri sirijska regiona sa kurdskom većinom, ima dobre perspektive, kao i Irački Kurdistan“, dodaje Semjonov.\n„Kao prvo, ta baza je prvenstveno namenjena pešadiji i transportnim avionima. Takve baze Amerikanci već imaju u Siriji. Vojni avioni — lovci i bombarderi — najverovatnije neće biti tamo stacionirani. Osim toga, američka avijacija ionako već deluje u tom regionu, ali to nije problem jer je koordinacija između RF i SAD po tom pitanju već uspostavljena i utvrđena“, kaže Semjonov.\n„Ukoliko Ankara i Damask budu imale pritužbe na SAD i postave pitanje zašto Vašington podržava Sirijske demokratske snage, faktički davajući separatistima (s tačke gledišta Damaska) i teroristima (s tačke gledišta Ankare) nove teritorije pod upravljanje, SAD imaju argument: ko smeta Turcima da prebace nekoliko dodatnih jedinica u Siriju ili Rusiji da zajedno sa zvaničnim Damaskom intenzivira napade na teroriste? Stvaranje nove američke baze je poruka svim stranama u sirijskom konfliktu da je potrebno da se aktiviraju. Čini mi se da je logika SAD takva — nama je potrebno da likvidiramo DAEŠ za tri meseca, a sporedno je pitanje ko će to da uradi — Kurdi, Ankara ili čak Asad“, zaključio je ekspert.\nPretpostavlja se i da je nova vojna baza formirana u cilju borbe protiv terorista DAEŠ-a na području Dejr el Zora i Rake.


Prikazivanje članaka po tagu ispiranje\nčetvrtak, 06 januar 2022 23:55\nNastavljeno ispiranje vodovodne mreže / JKP VODOKANAL Sombor\n* Radnici angažovani na održavanju vodovodne mreže naseljenih mesta su danas, 6. januara, radili na ispiranju vodovodne mreže\nReč je o poslovima realizovanim od strane zaposlenih u Javnom komunalnom preduzeuću "Vodokanal" Sombor, u Stanišiću.\nS druge strane istovremeno, radnici na održavanju vodovodne mreže grada ispirali u ulici Veljka Čubrilovića u Somboru.\nnedelja, 19 decembar 2021 22:34\nJKP VODOKANAL Sombor: Nastavljeno ispiranje vodovodne mreže\n* Radnici angažovani na održavanju vodovodne mreže grada Sombora su i ovog decembarskog petka radili na ispiranju vodovodne mreže\nReč je u ovom primeru o navedenim poslovima od strane radnika somborskog Javnog komunalnog preduzeća Vodokanal, u Šiđanima.\nUprkos zimskim uslovima, radovi će i nadalje biti nastavljeni.\nsubota, 11 decembar 2021 02:10\nIspiranje vodovodne mreže / JKP Vodokanal Sombor\n* Radnici angažovani na održavanju vodovodne mreže naseljenih mesta nastavili su i ovih dana na ispiranju vodovodne mreže\nReč je o radovima u Telečkoj i Stanišiću od strane zaposlenih u Javnom komunalnom preduzeću Vodokanal Sombor.\nsreda, 03 novembar 2021 18:41\nFoto vest / JKP VODOKANAL Sombor: Ispiranje vodovodne mreže\n* Radnici Javnog komunalnog preduzeća Vodokanal Sombor, angažovani na održavanju vodovodne mreže grada, nastavljaju sa planskim ispiranjem vodovodne mreže.